hotchpotch/miracl-hf-unified huggingface dataset:
ఎస్. రాధాకృష్ణ
చినబాబు గా సుపరిచితుడైన ఎస్.రాధాకృష్ణ ఒక భారతీయ సినిమా నిర్మాత. తెలుగు సినిమా పరిశ్రమలో విజయవంతమైన నిర్మాతల్లో ఒకడు. ఆయన "హారిక అండ్ హాసిని క్రియేషన్స్" అధినేత. ఆయన ముఖ్యంగా తెలుగు చిత్రసీమలో అనేక సినిమాలని నిర్మించాడు. ఆయన హారిక & హస్సీన్ క్రియేషన్స్ మరియు సితార ఎంటర్‌టైన్‌మెంట్స్‌ బ్యానర్ క్రింద చిత్రాలను నిర్మిస్తున్నాడు.
ఆయన చిత్రసీమలో నిర్మాతగా "ఆత్మకథ" చిత్రం ద్వారా 1988లో ప్రవేశించాడు. ఆ చిత్రం 1985లో మహేష్ భట్ తీసిన "జనమ్" చిత్రం యొక్క రీమేక్ చిత్రం.
సంవత్సారాల అనంతరం ఆయన డి.వి.వి.దానయ్య నిర్మాతతో కలసి సహనిర్మాతగా సూపర్ హిట్ చిత్రాలైన జులాయి, కెమెరామెన్ గంగతో రాంబాబు మరియు నాయక్ చిత్రాలను తీసాడు. తరువాత ఆయన బాక్సాఫీసు హిట్ చిత్రాలైన సన్నాఫ్ సత్యమూర్తి (2015), మరియు అ ఆ (2016). చిత్రానను నిర్మిచాడు.
రాధాకృష్ణ తెనాలి లో పుట్టి పెరిగాడు. ఆయన పూర్వీకులంతా వ్యవసాయదారులే. ఆయన నాన్నగారు న్యాయవాదిగా పనిచేసేవారు. రాధాకృష్ణ బీకామ్‌ చదివే రోజుల్లో ఆయన తండ్రిగారు పార్ట్‌టైం లెక్చరర్‌గా ఆయన కాలేజీలో తరగతులు చెప్పేవారు. ఎందుకో తెలీదు కానీ వీలైనంత వరకూ ఆయన తరగతులకు వెళ్లకుండా ఉండటానికే ప్రయత్నించేవారాయన. ఆయన డిగ్రీలో ఉండగానే వారి అక్క కూడా కాలేజీలో లెక్చరర్‌గా చేరింది. నాన్న న్యాయవాదైనా, అక్క లెక్చరర్‌గా మారినా అవేవీ ఆయనపైన పెద్దగా ప్రభావం చూపించలేదు. అందుకే బీకామ్‌ అవగానే ఉద్యోగం వెతుక్కుంటూ హైదరాబాద్‌ బయల్దేరాడు. హైదరాబాద్‌లో రకరకాల ప్రయత్నాలు చేస్తోన్న క్రమంలో ఇన్సూరెన్స్‌ సంస్థకు దరఖాస్తు చేశా. వాళ్లు పెట్టిన పరీక్షలో అర్హత సాధించడంతో ఇరవై రెండేళ్ల వయసులోనే ఓరియంటల్‌ ఇన్సూరెన్స్‌ సంస్థలో ఉద్యోగిగా నా కెరీర్‌ ప్రారంభమైంది. ఆ కాలంలొ ఆయన ఎక్కువగా సినిమాలు చూసేవారు. ఆయనకు ఫ్రెండ్స్‌ సర్కిల్‌ కూడా చాలా ఎక్కువగా ఉన్నందువల్ల ఏ పనైనా స్నేహితులతో మాట్లాడాక చేయడమే ఆయనకు అలవాటు. ఉద్యోగంలో ఉండగానే ఆహుతి ప్రసాద్‌ లాంటి కొందరు సినీ ప్రియులు ఆయనకు పరిచయమయ్యారు. వాళ్లంతా అప్పుడు ఫిల్మ్‌ ఇన్‌స్టిట్యూట్‌లో కోర్సు చేస్తుండేవారు. ఆయనకూ సినిమాల పైన ఆసక్తి ఉండటంతో వాటి గురించి చర్చిస్తూ ఎక్కువ సమయం వాళ్లతోనే గడిపేవారు. ఆ క్రమంలోనే ఆయనకు దర్శకులు విక్టరీ మధుసూదనరావు గారితో పరిచయమైంది. ఆ పరిచయం మంచి స్నేహంగా మారి తరచూ ఆయనకు కలిసే స్థాయికి చేరింది. ఆయన సినిమాల్లోకి ఎలా వచ్చిందీ, ఎత్తుపల్లాల్ని ఎలా ఎదుర్కొందీ... ఇలా పరిశ్రమకు సంబంధించిన చాలా విషయాలు చెప్పేవారు. ఆ రోజుల్లో నిర్మాతలంటే బయట కూడా చాలా విలువుండేది. అందుకే తెలీకుండానే ఆయనక్కూడా ఓ సినిమా నిర్మించాలనిపించింది. మధుసూదనరావుగారి లాంటి దర్శకుడి అండ ఉన్నప్పుడు అదేమీ పెద్ద కష్టమైన పని కాదనుకున్నారు. ఆయన స్నేహితులు హరిప్రసాద్‌, భాస్కర్‌, రమణ, భాస్కర్‌ రెడ్డి లాంటి కొందరి సహాయంతో రిస్కయినా ఫర్వాలేదు అనుకొని సినిమా తీయాలని నిర్ణయించుకున్నారు. అలా మొదలైందే ‘ఆత్మకథ’.
ఆయన సినిమా రంగ ప్రవేశాన్ని 1988లో వీరమాచనేని మధుసూదనరావు గారి దర్శకత్వంలో "ఆత్మకథ"తో ప్రవేశించాడు. ఈ చిత్రంలో మంచు మోహన్ బాబు, శరత్ బాబు, కుష్బూ మరియు జయసుధ నటించారు. అనుభవం లేని కారణంగా ఈ చిత్రం విజయాన్ని సాధించలేకపోయింది. ఈ సినిమా అపజయాన్ని చవి చూసిన ఆయన మళ్లీ ఇరవై ఏళ్ల తరువాత మరోసారి తనను తాను నిరూపించుకునే ప్రయత్నం మొదలుపెట్టారు. 25 సంవత్సరాల అనంతరం ఆయన నిర్మాతగా, డి.వి.వి దానయ్యతో సహనిర్మాతగా అనేక సినిమాలను నిర్మించాడు.
జులాయి సినిమా మొదలుకొని పలు విజయవంతమైన చిత్రాలను నిర్మించిన ఆయన పవన్ కల్యాణ్ హీరోగా వచ్చిన అజ్ఞాతవాసి సినిమాతో పరాజయం ఎదురైంది.
వి. సముద్ర
వి. సముద్ర తెలుగు చలనచిత్ర దర్శకుడు, రచయిత. 2001లో సింహరాశి చిత్రం ద్వారా తెలుగు సినిమారంగంలో దర్శకుడిగా అడుగుపెట్టాడు.
సముద్ర 1970, డిసెంబరు 9న గుంటూరు జిల్లా, ఎడ్లపాడులో జన్మించాడు.
2001లో రాజశేఖర్ కథానాయకుడుగా వచ్చిన సింహరాశి చిత్రం ద్వారా తెలుగు సినిమారంగంలో దర్శకుడిగా అడుగుపెట్టిన సముద్ర శివరామరాజు, ఎవడైతే నాకేంటి, మల్లెపువ్వు, పంచాక్షరి వంటి సినిమాలకు దర్శకత్వం వహించాడు.
చిరుతపులి (అయోమయ నివృత్తి)
పిల్లి కుటుంబం (ఫెలిడే) కి చెందిన కొన్ని ప్రజాతుల యొక్క జంతువుల్ని తెలుగులో చిరుతపులులు లేదా చిరుతలు అంటారు.
ప్రపంచ రంగస్థల దినోత్సవం
ప్రపంచ రంగస్థల దినోత్సవం ప్రతి ఏట మార్చి 27న ప్రపంచవ్యాప్తంగా రంగస్థల కళాకారులచే జరుపబడుతున్న ఉత్సవం. ఇది 1961లో ఇంటర్నేషనల్‌ థియేటర్‌ ఇనిస్టిట్యూట్‌ వారిచే ప్రారంభించబడింది.
నాటకం సర్వజననీయం, సర్వకాలీనం. ప్రాముఖ్యత కలిగిన ప్రాచీన కళల్లో నాటక కళ ఒకటి. ఒక దేశం ప్రేరణా, ప్రమేయం లేకుండా ఈ నాటక కళ వివిధ దేశాల్లో విడివిడిగా ఎదిగింది. దాదాపుగా ఒకే కాలంలో పాశ్చాత్య దేశాల్లోనూ, భారతదేశంలోనూ నాటక ప్రక్రియ మొదలయ్యింది. కాలాన్ని బట్టీ, ప్రదేశాన్ని బట్టీ, సంస్కృతిని బట్టీ నాటకం రూపం మారుతుందేగానీ అంతర్లీనంగా దాని మూల సూత్రం మాత్రం అందరికీ ఒక్కటే ఉంటుంది. అందువల్లే నాటకం బహుళాదరణ పొందిన రంగస్థల ప్రక్రియగావిరసిల్లుతుంది. ప్రస్తుతమున్న నాటకం కాలక్రమేణా రూపం మార్చుకుంటా విశ్వజననీయమయ్యింది. దాని గుర్తుగానే ప్రపంచ రంగస్థల దినోత్సవం పుట్టింది.
1961లో వియన్నాలో ఇంటర్నేషనల్‌ థియేటర్‌ ఇనిస్టిట్యూట్‌ వారు నిర్వహించిన 9వ ప్రపంచ కాంగ్రెస్‌లో ఆనాటి అధ్యక్షుడు 'ఆర్వికివియా' ప్రపంచ రంగస్థల దినోత్సవ ప్రతిపాదన చేశాడు. సభ్యులందరూ ప్రతిపాదనను అంగీకరించారు. ఆ తరువాత ఏడాది పారిస్‌లో జరిగిన రంగస్థల సమాఖ్యలో పూర్తి స్థాయిలో మొదలయ్యింది.
రంగస్థల దినోత్సవం ప్రపంచమంతా విస్తరించి ఐక్యరాజ్య సమితి, యునెస్కో లచే ప్రాధాన్యత పొందింది. ఈ వేడుకలలో భాగంగా అన్ని దేశాల్లో జరుగుతున్న నాటకాలు, ప్రదర్శనలు, ప్రక్రియల ప్రమాణాలపై పరిశీలకులు, నాటక ప్రియులు వచ్చి సమీక్షించుకుంటారు. ప్రతి సంవత్సరం నాటకరంగంలో నిష్ణాతులైన ఒకరిని సమన్వయకర్తగా ఎంచుకొని, ప్రముఖుల మాటగా వారి మనోగత సారాన్ని ఆ సంవత్సరపు సందేశంగా రంగస్థల ప్రపంచానికి అందిస్తారు. 1962లో మొదటి ప్రపంచ రంగస్థల దినోత్సవ సందేశాన్ని జీన్ కాక్టే (ఫ్రాన్స్) అందించాడు.
రిచా పనాయ్(నటి)
రిచా పనాయ్ (ఫిబ్రవరి 24న జన్మించారు) ఒక భారతీయ చలనచిత్ర నటి. ఆమె నటి కాక ముందు కింగ్‌ఫిషర్ ఎయిర్‌లైన్స్‌లో గగన సఖిగా పనిచేసింది. ఆమె హిందీ,తెలుగు, మలయాళ చిత్రాలతో పాటు అనేక ప్రకటనలలో నటించింది. ఆమె భిమా జెవెలరికి చేసిన ప్రకటనతో ఆమెకు ప్రచారకర్తగా మంచి పేరు వచ్చింది.
రిచా ఉత్తరాఖండ్ లోని లక్నోలో పుట్టి పెరిగింది. ఆమె చిన్నప్పటి నుంచి నటి కావలని కొరుకుంది. ఆమె 12వ తరగతి పూర్తైన తరువాత ఆమె మిస్ లక్నొ టైటిల్ గెలుచుకుంది ఆమె మొడల్ అవ్వాలని నిర్నయించుకుంది. ఆమె కరస్పాండేంస్ ద్వారా డిల్లి విశ్వవిధ్యాలయం నుండి పట్టా పొందిన తరువాత ఆమె కింగ్‌ఫిషర్ ఎయిర్‌లైన్స్‌లో గగన సఖిగా పనిచేస్తూ ఆమె మొడలింగ్ కోసం ప్రయత్నించసాగింది.ఆమె కొన్ని మళయాళ ప్రకటనలలో నటించింది.
ఆమె 2011లో మళయాళ చిత్రం "వాడమల్లి" ద్వారా ఆమె సినీ రంగానికి పరిచయమైంది. ఆ తరువాత ఆమె "బ్యంకాక్ సమ్మర్", "సాండ్‌విచ్" అనే రెండు మళయాళ చిత్రాలలో నటించింది.
ఆ తరువాత ఆమె అల్లరి నరేష్ సరసన యముడికి మొగుడు చిత్రంలో నటించింది. ఆమె 2015లో బుగిరి అనే కన్నడ చిత్రంలో నటించింది.
ఆమె "ట్రాఫిక్" అనే హిందీ చిత్రంతో నటించింది. ఆ తరువాత ఆమె సునీల్ సరసన ఈడు గొల్డ్ ఎహేలో నటించింది.
అందరూ దొంగలే దొరికితే
అందరూ దొంగలే దొరికితే 2004 లో నిధి ప్రసాద్ దర్శకత్వంలో విడుదలైన హాస్యభరిత చిత్రం. ఇందులో ప్రభుదేవా, రాజేంద్ర ప్రసాద్, అంకిత, నాగేంద్ర బాబు, కిరణ్ రాథోడ్ ముఖ్యపాత్రల్లో నటించారు.
ఆత్మార్పణ
ఆత్మార్పణ, ప్రఖ్యాత తెలుగు రచయిత గుడిపాటి వెంకటచలం రచించిన ఒక కథా సంపుటి.
ఈ సంపుటిలో 5 కథలు ఉన్నాయి.
తెలంగాణ జాతరలు
తెలంగాణ రాష్ట్రం లోని జాతరలన్ని జానపదుల జీవన విధానానికి, విశ్వాసాలకు, ధార్మిక జీవనానికి అద్దం పడుతాయి. తెలంగాణలోని పల్లెపల్లెలో జాతరలు జరుగుతుంటాయ. వాటిలో కొన్ని మాత్రమే ప్రముఖంగా కనిపిస్తాయి.
గ్లూకోజ్ పరీక్ష
గ్లూకోస్ పరీక్ష అనునది రక్తంలో ఉన్న గ్లోజోజ్ పరిమాణాన్ని గుర్తించడానికి చేసే ఒకరకమైన రక్త పరీక్ష. ఇది ముఖ్యంగా డయాబెటిస్ ముందు లేదా డయాబెటిస్లో ఉపయోగిస్తారు. ఈ పరీక్ష చేయునపుడు రోగులు నీరు తప్ప ఏ విధమైన ఆధార పదార్థాలను ఉపవాస కాలంలో తీసుకోవద్దని వైద్యులు సూచిస్తారు. కాఫీన్ కూడా ఈ ఫలితాలపై ప్రభావం చూపిస్తుంది. రోగి ఉపవాసం ఉండే సమయంలో ఆహారం తింటే, వారి రక్త నమూనాలను పరీక్షించేటప్పుడు బ్లడ్ సుగర్స్ స్థాయిలు ఎక్కువగా చూపిస్తాయి కనుక వైద్యుడు అతనికి డయాబెటీస్ కలిగి ఉండే అపాయం ఉన్నట్లు గుర్తిస్తాడు.
అతను లేదా ఆమె ఉపవాసం ఉండే సమయంలో ఆ వ్యక్తి తినేవాడితే, వారు రక్త చక్కెర స్థాయిలను చూపుతారు, అతను లేదా ఆమె వైద్యుడు వ్యక్తిని ఆలోచించడం లేదా డయాబెటీస్ కలిగివుండే అపాయాన్ని కలిగించవచ్చు. యిదివరకే డయాబెటిస్ ఉన్న వ్యక్తులు తరచుగా బ్లడ్ గ్లూకోజ్ స్థాయిలను సరిచూసుకోవడానికి పరీక్షలు చేయిస్తూండాలి. అనేక రకాల గ్లూకోజ్ పరీక్షలు ఉన్నవి:
ఆహారం తీసుకోవడానికి ముందు 4 నుండి 5.5 mmol/l (70 to 99 mg/dl) స్థాయిలో ఉంటే అది సాధారణమైనది. నిరంతర ఉపవాస స్థాయిల యొక్క 5.5 నుండి 7 mmol/l (101–125 mg/dl) విలువలు ఉంటే డయాబెటిస్ రావడానికి అవకాశం ఉంది. 7 mmol/l (126 mg/dl) మరియు అంతకన్న ఎక్కువ ఉంటే డయాబెటిస్ యొక్క ప్రమదం ఎక్కువ ఉన్నదని అర్థం. 12 గంటల ఉపవాసం తరువాత, 3.9 నుండి 5.5 mmol/l (70.2 to 100 mg/dl) కన్నా తక్కువగా ఉన్నచో సాధారణమైన స్థాయి. 5.6 నుండి 7 mmol/l (100 to 126 mg/dl) వరకు ఉంటే డయాబెటిస్ వచ్చే అవకాశం ఉంది.
ఆహారం తీసుకున్న తరువాత 90 నిమిషాలకు 7.8 mmol/l (140 mg/dl) కంటే తక్కువ స్థాయి ఉండే అది సాధారణమైనది.
రాజు గారి గది 2
రాజు గారి గది - 2 భయానకమైన తెలుగు హాస్య చిత్రం. దీనిని ప్రసాద్ వి పొట్లూరి పి.వి.సి సినిమా, మ్యాట్నీ ఎంటర్‌టైన్‌మెంట్స్ & OAK ఎంటర్‌టైన్‌మెంట్స్ నిర్మాణ సంస్థల ద్వారా నిర్మిచాడు. ఈ చిత్రానికి ఓంకార్ దర్శకత్వం వహించాడు. ఈ చిత్రంలో అక్కినేని నాగార్జున, సమంత, సీరత్ కపూర్ ముఖ్య తారాగణంగా నటించారు. ఈ చిత్రానికి ఎస్. తమన్ సంగీతాన్నందించాడు. ఈ చిత్రం 2015లో విడుదలైన తెలుగు చలన చిత్రం రాజు గారి గది యొక్క తరువాత భాగం. మలయాళ చిత్రం "ప్రేతం (2016)" యొక్క రీమేక్ చిత్రం ఇది. 
ఈ సినిమా ముగ్గురు యువకులు అశ్విన్ (ఆశ్విన్ బాబు), కిషోర్ (వెన్నల కిషోర్), ప్రవీణ్ (ప్రవీణ్) లతొ ప్రారంభమవుతుంది. వీరు ముగ్గురు కళాశాల రోజులలో మంచి స్నేహితులు. వారు రిసార్ట్ వ్యాపారంలో పెట్టుబడి పెట్టడంద్వారా వారి జీవితాలను కొనసాగించాలనుకుంటారు. వారు ఇంట్లోంచి డబ్బులు తెచ్చి రాజుగారి రిసార్ట్స్ ను అద్దెకు తీసుకుని రిసార్ట్ బిజినెస్ ప్రారంభిస్తారు. అయితే ఆ రిసార్ట్ లో ఆత్మ తాలూకు ఆనవాళ్లు వారికి కనిపిస్తాయి. అక్కడకు పర్యాటకునిగా వచ్చిన సీరత్ కపూర్ ద్వారా అక్కడ ఆత్మ ఉందని తెలుసుకున్న వాళ్లు  ఆ ఊర్లోని చర్చి ఫాదర్ (నరేష్) ని పిలుస్తారు. కానీ అతను కూడా  ఆత్మను అంతం చెయ్యలేక ఓ మెంటలిస్ట్ రుద్ర (అక్కినేని నాగార్జున) ని రంగంలోకి దిగుతాడు. అలా ఆ రిసార్ట్ లోనికి వచ్చిన మెంటలిస్ట్ రుద్ర ఆ రిసార్ట్ లో ఉన్న  ఆత్మ ఎవరి మీదో పగతో ఉందో తెలుసుకుంటాడు. రుద్ర తన ప్రత్యేక శక్తులనుపయోగించి పోలీసు డిపార్టుమెంటుకు సహకరించి ఆత్మ గూర్చి తెలుసుకుంటాడు.
ఆ రిసార్టులో జరిగిన మిస్టారీని రుద్ర చేదిస్తాడు. ఆ రిసార్టులో ఉన్న ఆత్మ ఒక అమ్మాయి అమృత (సమంత) దిగా గుర్తిస్తాడు. ఆ ఆత్మ తన మరణానికి కారణం తెలుసుకోలేక పోయింది. ఆమెకు సహాయం చేయడానికి రుద్ర అంగీకరిస్తాడు. ఆమె గతాన్ని ఒకసారి బహిర్గతం చేస్తుంది.
అమృత తెలివైన మరియు ప్రతిభావంతురాలైన అమ్మాయి. ఆమె తండ్రి ఉన్నత విలువలు కలిగిన పరంధామయ్య (రావు రమేశ్). కళాశాల విహారయాత్రకోసం వెళ్ళినపుడు ఆమె స్నానంచేసినపుడు ఎవరో రహస్యంగా చిత్రీకరిస్తారు. ఆ చిత్రాలను ఇంటర్‌నెట్ లో అప్‌లోడ్ చేస్తారు. అవమానంతో ఆమె తండ్రి మరణిస్తాడు. ఆమె తండ్రి చావును భరించలేక సమాజంలో తలెత్తుకోలేక భవనంపైనుండి దూకి ఆత్మహత్య చేసుకుంటుంది. అసలైన అపరాధిని పట్టుకోవడానికి రుద్ర విచారణ ప్రారంభిస్తాడు. చివరికి ఆయన ఆ మిస్టరీని ఛేదిస్తాడు. ఆమె చదువుతున్న కళాశాల వైశ్ ఛాన్సలర్ చంద్రశేఖర్ (దేవన్) కుమార్తె కిరణ్ (అభినయ) కారణమని తెలుసుకుంటాడు. అమృతలో (నందు) ను ప్రేమిస్తున్నందుకు మరియు తెలివైనదానిగా ప్రాముఖ్యత పొందినందుకు అసూయతో కిరణ్ ఈ విధంగా చేసినదని తెలుసుకుంటాడు. అది తెలుసుకున్న అమృత తన మరణానికి కారణమైన కిరణ్ ను అంతమొందించాలనుకుంటుంది. కానీ రుద్ర ఆమె తండ్రి తెలిపిన నీతి పద్యం చెప్పి దాని అర్థాన్ని వివరించి ఆమెను ఆపుతాడు. అపుడు ఆమె ఆత్మ శాంతిస్తుంది. చివరకు ఆ యువకులు ఆ రిసార్టును "సెల్ ఫోన్లు వాడరాదు. సెల్ఫీలు తీయరాదు" అనే నినాదంతో నడుపుతారు. రుద్ర కొత్త విచారణకు వెళ్ళిపోతాడు. రాజు గారి గది 2, నాగార్జున అక్కినేనితో నిర్మిచతలపెట్టిన కొత్త ప్రాజెక్టును అన్నపూర్ణా స్టుడియోస్ లో 2016 నవంబరు 27 న కె. రాఘవేంద్రరావు మొదటి సీన్ ను క్లాప్రం ద్వారా ప్రారంభించారు. నిర్మాత ప్రసాద్ వి. పొట్లూరి మొదటి షాట్ ను ఓంకార్ దర్శకత్వం చేస్తున్నప్పుడు కెమేరా స్విచ్ ఆన్ చేసాడు. ప్రధాన ఫొటొగ్రహీ ఫిబ్రవరి 2017న హైదరాబాదులో ప్రారంభించడం జరిగింది. 2017 ఆగస్టు 29 న నాగార్జున పుట్టిన రోజు నాటు సినిమా తయారైనది. దీని ట్రైలర్ 2017 సెప్టెంబరు 29న అక్కినేని నాగేశ్వరరావు జన్మదినం సందర్భంగా విడుదల చేసారు. ఈ సినిమాలో చూపబడిన రిసార్టు పాడిచ్ఛేరిలో గల లీపాండి.
ప్రసాద్ వి పొట్లూరి
ప్రసాద్ వి. పొట్లూరి "(జ.సెప్టెంబరు 8, 1970)" (పి.వి.పిగా సుపరిచితుడు) సీరియల్ వ్యవస్థాపకుడు, లోకోపకారి మరియు విద్యావేత్త. ఆయన పూర్తి పేరు పొట్లూరి వరప్రసాద్. ఆయన స్వంతంగా పి.వి.పి సినిమా అనే పేరుతో ప్రొడక్షన్ కంపెనీని ప్రారంభించాడు. పివిపి సినిమా బేనర్‌పై ఇప్పటి వరకు తమిళం, తెలుగులో పలు భారీ సినిమాలు నిర్మించాడు. ఇటీవల రాజమౌళి దర్శకత్వంలో వచ్చిన 'ఈగ' చిత్రాన్ని తమిళంలో 'నాన్ఈ' పేరుతో పివిపి సినిమా వారు ప్రొడ్యూస్ చేసాడు.
గ్లోబల్ అవుట్ సోర్సింగ్ సర్వీసు రంగంలోని సీరియల్ వ్యవస్థాపకునిగా ఆయన మూడు కంపెనీలను విజయవంతంగా నిర్మించి వాటిని "ఫోర్టూన్ 1000 మార్కెట్ ప్లేస్" యొక్క అవసరాలను తీర్చడానికి అమ్మారు. గ్లోబల్ ఇన్వెస్టుమెంటు సమాజంలో ఆయన గౌరవ ప్రథమైన నాయకుడు.
ఆ వ్యవస్థాపక-ప్యాక్ దశాబ్దంలో, అతను ప్రోకాన్, ఓరియన్ కంపెనీ ఎల్ ఎల్ సి, ఐరెవ్నా లిలిటెడ్ వంటి అనేక సంస్థల వెనుక చోదక శక్తిగా ఉన్నాడు. ప్రోకాన్ ఐ.ఎన్.సి టెక్నాలజీస్ ను 1998 లో కొనుగోలు చేసాడు. AOC, LLC లను 2000 లో SSI ద్వారా INR 2.92 లకు కొనుగోలు చేసాడు. అప్పటికి అది అతి పెద్ద వ్యవహారం. ఇరెవ్నా లిమిటెడ్ 2005 లో CRISIL (S&P భారతదేశం) ద్వారా కొనుగోలు చేసాడు. ఆయన మావెన్ కార్ప్ మరియు కార్వే కన్సల్టెంట్స్ లలో వ్యూహాత్మక పెట్టుబడిదారుడు. మరియు సిబై సిస్టమ్*స్ కు స్థాపక ఇన్వెస్టరు.
ప్రస్తుతం ఆయన పి.వి.పి వెంచర్స్ ప్రైవేట్ లిమిటెడ్ కు చైర్మన్ మరియు మేనేజింగ్ డైరక్టరు. ఈ సంస్థల్ రియాల్టీ, మీడియా, స్పోర్ట్స్ మరియు ఎంటర్‌టైన్‌మెంటు రంగాలలో ఇన్వెస్టుమెంటు ఆసక్తితో నాయకునిగా పరిణమిస్తుంది. మరియు ప్రతి వాటాదారునికి ప్రయోజనం కలిగించే ఒక పర్యావరణ వ్యవస్థను సృష్టించే దిశగా వృద్ధి చెందుతోంది. పివిపి బహిరంగంగా వర్తకం చేసే వ్యాపార సంస్థ. ఇది 35,000 మంది షేర్ హోల్డర్లతో BSE, NSE & LSE పై ట్రేడింగ్ చేస్తుంది. జూలై 2010లో పి.వి.పి గ్రూపు భారతీయ మీడియా&ఎంటర్‌టైన్‌మెంటు రంగంలో "పిక్చర్‌హౌస్ మీడియా లిమిటెడ్" ద్వారా అడుగు పెట్టింది. ఇది భారతీయ ఎంటర్‌టైన్‌మెంటు పరిశ్రమ యొక్క ఆర్థిక అవసరాలకు తోడ్పాటు అందించే భారతదేశంలో అతిపెద్ద వ్యవస్థీకృత మీడియా కేపిటల్ హౌస్.
పి.హె.ఎం.ఎల్ ప్రస్తుతం సినిమా నిర్మాణ రంగంలో పి.వి.పి సినిమా బ్యానర్ తో అడుగిడింది. అది దేశంలో అతి పెద్ద నిర్మాణ సంస్థ.
ఆయన విజయవాడ లోని "ప్రసాద్ వి. పొట్లూరి సిద్ధార్థ ఇనిస్టిట్యూట్ ఆఫ్ టెక్నాలజీ "కి ముఖ్య పోషకుడు. ఆయన ఎల్.వి.ప్రసాద్ కంటి ఆసుపత్రికి కూడా దాతగా ఉన్నాడు. ఆయాన్ హైదరాబాద్ హాట్‌షాట్స్ కు యజమాని. ఆయన ఇండియన్ బ్యాడ్‌మెంటన్ లీగ్ కు గల ఆరుగురు ఫ్రాంచైజీలలో ఒకరు. ఆయన కేరళ బ్లాస్టర్స్ ఎఫ్.సికు సహ యజమాని.
ప్రసాద్ వి. పొట్లూరి ఆంధ్రప్రదేశ్ లోని విజయవాడ నగరంలో రాఘవేంద్రరావు మరియు మంగతారా దేవి దంపతులకు జన్మించాడు. విజయవాడలోని ఎన్.ఎస్.ఎం పబ్లిక్ పాఠశాలలో పాఠశాల విద్యనభ్యసించిన తరువాత నాగార్జున విశ్వవిద్యాలయం నుండి మెకానికల్ ఇంజనీరింగులో బ్యాచిలర్స్ డిగ్రీని పొందాడు.
ఆయన భార్త ఝాన్సీ సురెడ్డి. ఆయన పిల్లలు పెరల్ మరియు పరమ్‌. ఆయన చదరంగం క్రీడాకారిణి ప్రియాంకా నూతక్కిని ఇరాన్ లో జరిగిన ఆసియన్ చెస్ ఛాంపియన్‌షిప్ లో పాల్గొనేందుకు గానూ ప్రాయోజితం చేసాడు.
అబ్బూరి రవి
అబ్బూరి రవి భారతీయ సినిమాలలో సంభాషణా రచయిత. ఆయన పూర్తిపేరు అబ్బూరి రవి శేష రామకృష్ణ.
అబ్బూరి రవి ఆంధ్ర ప్రదేశ్ రాష్ట్రంలోని భీమవరం నకు చెందినవాడు. ఆయన ఎస్.చి.హెచ్ బి.ఆర్.ఎం ఉన్నత పాఠశాలలో మాధ్యమిక విద్యను అభ్యసించాడు. ఇంటర్మీడియట్ విద్యను భీమవరంలోని డి.ఎన్.ఆర్ కళాశాలలో చదివాడు. డి.ఎన్.ఆర్ కశాశాలలో బియస్సీ పూర్తిచేసాడు. అబ్బూరి మరియు త్రివిక్రమ్ ఇదే కళాశాలలో కలసి చదివారు. వారు 10వ తరగతి వరకు కలసి చదివారు. అబ్బూరికి 2006 లో విడుదలైన బొమ్మరిల్లు చిత్రానికి గానూ నంది ఉత్తమ సంభాషణల రచయిత పురస్కారం లభించింది.
చంద్రశేఖర్‌ ఘోష్‌
చంద్రశేఖర్‌ ఘోష్‌ (జ. 1960 ) బంధన్‌ బ్యాంక్‌ వ్యవస్థాపకుడు. 
ఈయన 1960లో గ్రేటర్‌ త్రిపురలోని రామచంద్రాపూర్‌ అనే చిన్న గ్రామంలో జన్మించాడు. వీరిది 15 మందితో కూడిన ఉమ్మడి కుటుంబం. 1971లో అతని కుటుంబం పాకిస్థాన్ నుండి స్వతంత్రంగా విడిపోయిన బంగ్లాదేశ్ నుండి కోల్‌కతాకు వచ్చింది. ఘోష్ తన చదువుకుంటూ తన తండ్రికి షాపులో సహాయం చేస్తూండేవాడు. అతను 1984లో ఢాకా విశ్వవిద్యాలయం నుండి మాస్టర్స్ డిగ్రీని పొందాడు. విద్య పూర్తి చేసిన తరువాత అతను బంగ్లాదేశ్ లోని ప్రభుత్వేతర సంస్థ "బ్రాక్" లో చేరాడు. 1997లో అతను భారతదేశానికి తన కుటుంబ వ్యాపారంలో చేరేందుకు వచ్చాడు. అతను భారతదేశంలో అనేక ప్రభుత్వేతర సంస్థలలో సేవలందించాడు. అతను 2000లో తన చివరి ఉద్యోగాన్ని విడిచిపెట్టాడు. అతని తండ్రి హరిప్రద ఘోష్ ఒక మిఠాయి దుకాణం నడిపేవాడు.
మింట్ కెమెరా
మింట్ కెమెరా (ఆంగ్లం: ) ఒకానొక ఇన్స్టంట్ కెమెరా. ఈ కెమెరా చూడటానికి పోలరాయిడ్ ఎస్ ఎక్స్-70 వలెనే ఉన్ననూ దీనికి అదనపు హంగులు ఉన్నాయి. వీటిలో సూక్ష్మరంధ్రం, షట్టరు వేగం వంటి వాటిని నియంత్రించవచ్చును
ఎల్వీ ప్రసాద్ కంటి ఆసుపత్రి
ఎల్వీ ప్రసాద్ కంటి ఆసుపత్రి (ఆంగ్లం:The L V Prasad Eye Institute (LVPEI) 1987లో హైదరాబాదులో స్థాపించబడింది. ఇది లాభాపేక్ష లేని, ప్రభుత్వేతర నేత్ర వైద్యశాల. "సమాజంలోని అన్ని వర్గాలకు సమానమైన మరియు సమర్థవంతమైన కంటి సంరక్షణ" LVPEI సంస్థ యొక్క లక్ష్యం. ఈ సంస్థ గుళ్ళపల్లి నాగేశ్వరరావు ద్వారా స్థాపించబడింది. 30 ఏళ్ల క్రితం చిన్న ఇన్సిస్ట్యూట్‌గా మొదలై అంతర్జాతీయ ఖ్యాతిని సొంతం చేసుకుంది.
ప్రముఖ భారతీయ చలన చిత్ర నిర్మాత ఎల్. వి. ప్రసాద్ ఈ నేత్ర వైద్యశాల స్థాపన కొరకు బంజారా హిల్స్లో 10 మిలియన్ల రూపాయల ధనం మరియు 5 ఎకరాల స్థలం దానం చేసాడు. ఆయన చేసిన త్యాగానికి గుర్తుగా ఆ సంస్థకు ఆయన పేరును ఆ సంస్థ పేరు ముందు ఉంచారు.
LVPEI సుమారు 23.8 మిలియన్ల ప్రజలకు తన సేవలనందించింది. అందులో 50% ఉచితంగా, సంక్లిష్టతతో సంబంధం లేకుండా అవసరమైన వైద్యాన్ని అందించింది.
2012 జూన్ 1 న, LVPEI పరిశోధన అధిపతి ప్రొఫెసర్ బాలసుబ్రహ్మణ్యన్ చెప్పిన ప్రకారం జన్యు కణజాల లోపాలను సరిచేయడానికి జన్యు చికిత్స ఉంది మరియు కంటికి జన్యు డెలివరీ 1-2 సంవత్సరాలలో జరుగుతుంది
LVPEI నెట్‌వర్క్ :
మాధ్యమిక మరియు ప్రాథమిక సంరక్షణ కేంద్రాలు వైద్య సేవలను దేశ వ్యాప్తంగా గ్రామీన ప్రాంతాలకు అందిస్తాయి.
The RIEB set up the Hyderabad Cornea Preservation Medium Centre which uses a McKarey Kauffman (MK) Medium.
యుద్ధం శరణం
"యుద్ధం శరణం (ఆంగ్లం : Refuge in War) 2017 లో కొర్రపాటి సాయి నిర్మాణ సారథ్యంలో వారాహి చలనచిత్రం" బ్యానర్ పై నిర్మితమైన ఏక్షన్ థ్రిల్లర్ సినిమా. ఈ సినిమాకు కృష్ణ మరిముతు దర్శకత్వం వహించాడు. ఈ సినిమాలో అక్కినేని నాగ చైతన్య మరియు లావణ్య త్రిపాఠి ముఖ్య పాత్రలలోనటించారు. శ్రీకాంత్ కీలక పాత్రలో నటించాడు. ఈ చిత్రానికి పెళ్ళి చూపులు సినిమాకు సంగీతం అందించిన వివేక్ సాగర్ సంగీతాన్నందించాడు. ఈ చిత్రం ఫిబ్రవరి 2017 లో ప్రారంభమైనది. ఈ చిత్రం ప్రొడక్షన్ హౌస్ లో 10వ చిత్రం. మొదటి సినిమా టీజర్ ను జూలై 31, 2017 న రిలీజ్ చేసాడు. ఈ చిత్రానికి ఆడియో పాటలను ఆగస్టు 27, 2017 న దగ్గుబాటి రానా మరియు ఎస్. ఎస్. రాజమౌళి ల సమక్షంలో ప్రారంభించారు. The soundtrack for the film is composed by Vivek Sagar, who previously worked on "Pelli Choopulu". The first track ""Enno Enno Bhaavaley"" was released on 7 August 2017, to celebrate the Indian festival of Raksha Bandhan. The full audio jukebox was released along with the trailer on 27 August 2017.
Arjun (Naga Chaitanya) is a dreamer who is experimenting with his own brand of drone. His parents Murali Krishna (Rao Ramesh) and Seetha Lakshmi (Revathi) are Good Samaritans, tending to the ill and resurrecting lives. His mother is a doctor, and his father is a pillar of strength in his life. He lives with his parents and his sisters. Arjun falls in love with a medical intern Anjali (Lavanya Tripathi). Somewhere, a politician who has just committed a Rs. 3000 Cr scam wants to divert the attention of the people by engineering serials blasts. Nayak (Srikanth), a gangster with a mafia-type network, is fielded by the politician's men to mastermind the blasts. On the day of the blasts, the hero's parents go missing. When Arjun goes out in search of his missing parents, he realizes that there has always been more than what meets the eye in their lives. Meanwhile, JD Shastri (Murali Sharma) is hell-bent on cracking the blasts case. Arjun finds his parents bodies in a river. police close it as an car accident but in a post mortem report it is revealed that there is an industrial water in the stomachs he complaints it to police. It was came to known by nayak sends his goons to kill arjun and his family. Then arjun protects his family successfully from the goons and escapes them to far away place. Then he starts fighting back to nayak. He came to know that nayak killed his parents because they are the prime witnesses of the bomb blasts. Then in a cat and mouse game he kills one by one among on nayak gang. And finally in the fight arjun kills nayak and he makes it as an accident. Finally he starts a peaceful life with his lady love and his family.
The film released on 8 September 2017 to negative reviews from both critics and audience.
వివేక్ సాగర్
వివేక్ సాగర్ భారతీయ సంగీత దర్శకుడు. ఆయన సూపర్ హిట్ తెలుగుచిత్రం పెళ్ళి చూపులు ద్వారా సినీ రంగ ప్రవేశం చేసాడు. ఆయన సంగీత ప్రేక్షకుల నుండి ఆదరణ పొందింది. అతడు 2017లో దక్షిణాది "బెస్టు మ్యూజిక్ ఆల్బం" విభాగంలో ఫిలిం ఫేర్ పురస్కారాలకు ఐదు నామినేషన్లను పొందాడు.
ఆయన సంగీత రంగ ప్రవేశానికి ముందు ఎలక్ట్రానిక్స్ మరియు కమ్యూనికేషన్స్ ఇంజనీరింగు చేసాడు. ఆయన "సల్మా" అనే లఘు చిత్రం ద్వారా సంగీత ప్రస్థానాన్ని ప్రారంభించాడు.
అతడి మొదటి టాలీవుడ్ చిత్రం పెళ్ళి చూపులు . ఈ చిత్రం పూర్తయిన తరువాత ఆయన పెద్ద సంఖ్యలో సినిమాలలో పనిచేయాలని నిర్ణయించుకున్నాడు. కానీ కొన్ని సినిమాలలో మాత్రమే చేసాడు. అతను ఈ చలన చిత్రానికి సంగీతం వ్రాసి వ్రాసినట్లు మరియు అతను "వాణిజ్య సంగీతం"ను తప్పించుకోవచ్చని అతను విశ్వసించాడు.
ఆయన పనిచేసిన ఇతర సినిమాలు:
అన్మగల్ హయత్‌నగర్‌
అన్మగల్ హయత్‌నగర్‌ తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
బాఘ్ హయత్‌నగర్‌
బాఘ్ హయాత్‌నగర్‌ తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
ఖల్సా హయత్‌నగర్‌
ఖల్సా హయాత్‌నగర్‌, తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
సాహెబునగర్ ఖుర్దు
సాహెబునగర్, తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
లేత మనసులు (2004 సినిమా)
లేత మనసులు 2004, అక్టోబరు 1న విడుదలైన తెలుగు చలన చిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో శ్రీకాంత్, గోపిక, కళ్యాణి, రఘునాథ రెడ్డి, ఎ. వి. ఎస్, శివాజీ రాజా, నర్సింగ్ యాదవ్, కార్తీక్ ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.
సంయుక్త హెగ్డే
సమ్యుక్తా హేగ్డే ఒక భారతీయ చలన చిత్ర నటి. ఆమె కన్నడ చిత్రం కిరిక్ పార్టితో నటిగా పరిచయమైనది. ఆమె కిరాక్‌ పార్టీ తో తెలుగు చిత్ర పరిశ్రమకి పరిచయమైంది.
2016లో 17 సంవత్సరాల వయస్సులో ఆమె రక్షిత్ శెట్టి దర్శకత్వం వహిస్తున్న కిరిక్ పార్టిలొ ముఖ్య పాత్ర సంపాదించింది. ఆమె ఫేస్బుక్ ప్రొఫైల్ నచ్చి, నిర్మాతలు ఆమెను ఆడిషన్ కొరకు పిలిచారు, తరువాత ఆమెని ఎంచుకున్నారు. ఆ చిత్రంలో ఆమె పొషించిన పాత్రకు విమర్శకుల ప్రశంసలు లభించాయి.
విజయసాయి రెడ్డి
విజయసాయి రెడ్డి ఆంధ్రప్రదేశ్ రాష్ట్రానికి చెందిన ఒక రాజకీయ నాయకుడు మరియు యువజన శ్రామిక రైతు కాంగ్రెస్ పార్టీ తరపున రాజ్యసభ సభ్యుడు.
వి. విజయసాయి రెడ్డి 1957 జూలై 1 న నెల్లూరు జిల్లా, తాళ్ళపూడి గ్రామంలో జన్మించాడు.ఇతడు చార్టెట్ అకౌంటెన్సీ చదివి పిమ్మట చెన్నై, హైదరాబాదు మరియు బెంగలూరు నగరాలలో తన స్వంత వ్యాపార సంస్థను ప్రారంభించాడు.ఇతడు కొన్ని జాతీయ బ్యాంకులకు బోర్డు సభ్యుడిగా పనిచేశాడు. తరువాత ఓరియంటల్ బ్యాంక్ ఆఫ్ కామర్స్ డైరెక్టరుగా పనిచేశాడు.
జూన్ 2016 లో ఆంధ్రప్రదేశ్ రాష్ట్రం నుండి వై.ఎస్.ఆర్ కాంగ్రెస్ పార్టీ తరపున రాజ్యసభకు ఎన్నికయ్యాడు... పార్లమెంటు సమావేశాలలో పలు ప్రైవేటు బిల్లులను ప్రవేశపెట్టాడు.
సామాజిక కార్యకర్త
సామాజిక సంక్షేమం కోసం కృషి చేసేందుకు స్వచ్చంద సంస్థలు, ట్రస్టులు, సామాజిక సేవా సంస్థలు, రాజకీయ పార్టీలు వంటి వాటిలో కార్యకర్తగా పనిచేసేవారు. గిరిజనులు, దళితులు సంక్షేమం, సమాచార హక్కు, పర్యావరణం, అడవుల పరిరక్షణ, నిర్వాసితులకు న్యాయం, ప్రభుత్వంలో అవినీతి వంటి అంశాలపై క్షేత్ర స్థాయిలో సామాజిక కార్యకర్తలు పని చేస్తారు.
వెల్స్ ఫార్గో
వెల్స్ ఫార్గో అమెరికాకు చెందిన ఒక ప్రపంచ బ్యాంకింగ్ మరియు ఆర్థిక సేవల వ్యాపార సంస్థ. దీనికి మన దేశంలో హైదరాబాదు, బెంగుళూరు మరియు చెన్నై నగరాలలో కార్యాలయాలు ఉన్నాయి.
అనసూయ భరధ్వాజ్
అనసూయ భరధ్వాజ్ భారతీయ టెలివిజన్ వ్యాఖ్యాత మరియు సినిమా నటి.
ఆమె 2008లో భద్రుక కళాశాల నుండి ఎం.బి.ఎ చేసింది. ఫిక్స్ లాయిడ్ అనే కంపెనీలో హెచ్.ఆర్ ఎగ్జిక్యూటివ్ గా పనిచేసింది. అనేక సినిమాలలో అవకాశాలను వదిలి ఆమె సాక్షి టివి లో టెలివిజన్ వ్యాఖ్యాతగా పనిచేసింది.
ఆమెకు సుశాంక్ భరధ్వాజ్ తో వివాహమయింది. వారికి ఇద్దరు పిల్లలు. సుశాంక్ ఫైనాన్సర్, ఇన్వెస్ట్‌మెంట్ ప్లానర్.
సాక్షి టెలివిజన్ లో వార్తా వ్యాఖ్యాతగా పనిచేసిన తరువాత ఆమె జబర్దస్త్ (హాస్య ప్రదర్శన) లో టెలివిజన్ వ్యాఖ్యాతగా చేరింది. ఆ షో అనసూయ జీవితాన్ని ఉన్నత స్థితికి తీసుకొని వచ్చింది. తరువాత ఆమెకు సోగ్గాడే చిన్నినాయనా చిత్రంలో అక్కినేని నాగార్జున తో కలసి నటించే అవకాశం వచ్చింది. తరువాత అదే సంవత్సరం క్షణం ఒక ప్రధాన పాత్రలో నటించింది. టెలివిజన్ వ్యాఖ్యాతగా ఆమె అనేక పురస్కారాలను పొందింది. వాటిలో జీ కుటుంబం అవార్డులు, స్టార్ పరివార్ అవార్డులు ముఖ్యమైనవి. ఆమె మూడుసారి జీ తెలుగు లో "ఒకరికొకరు" అవార్డులను నిర్వహించింది. ఆమె దుబాయి లో అప్సర అవార్డులు ఫంక్షన్ మరియు గామా అవార్డులలో ప్రదర్శననిచ్చింది. దేవి శ్రీ ప్రసాద్ యు.ఎస్ కచేరీలలో భాగంగా నిర్వహణలో పాల్గొన్నది.
మన ఊరు - మన ప్రణాళిక (పథకం)
మన ఊరు మన ప్రణాళిక పథకం తెలంగాణ రాష్ట్రం లోని గ్రామాల అభివృద్ధి కోసం తెలంగాణ ప్రభుత్వం ప్రారంభించిన పథకం. ప్రభుత్వ నిధులు వృధా కాకుండా రాష్ట్ర ప్రజల అభివృద్ధికి ఉపయోగపడాలన్న లక్ష్యంతో తెలంగాణ ప్రభుత్వం ఆగస్టు 19న సమగ్ర కుటుంబ సర్వే నిర్వహించింది. ఈ సర్వేలో భాగంగా గ్రామీణ ప్రాంతాలలోని ప్రజల వద్దకు వెళ్ళి వారి నుంచి ప్రతిపాదనలు సేకరించింది. ప్రజల సూచనలకు అనుగుణంగా సమస్యల పరిష్కారానికి తెలంగాణ ముఖ్యమంత్రి కల్వకుంట్ల చంద్రశేఖరరావు మార్గదర్శకత్వంలో ఈ పథకం రూపొందించబడింది.
ముఖ్యమంత్రి కేసీఆర్ నల్గొండ జిల్లాలో మన ఊరు మన ప్రణాళిక కార్యక్రమాన్ని ప్రారంభించారు.
సమగ్ర గ్రామాభివృధ్ధికి కీలక అంశాలైన సహజ వనరులు, వ్యవసాయం, పౌష్టికాహారం, త్రాగునీరు, పారిశుధ్యం, విద్య, వైద్యం, ఉపాధి కల్పనతో కీలకపాత్ర పోషించేందుకు పంచాయితీ రాజ్ సంస్థ లను సంసిధ్ధులను చేసి సామాజిక న్యాయం, ఆర్థికాభివృధ్ధితో సుపరిపాలన దిశగా ముందుకు తీసుకెళ్ళడం.2017 ఫిబ్రవరి 6 నుంచి 22 వరకు రెండో దశ మన ఊరు మన ప్రణాళిక కార్యక్రమాన్ని రాష్ట్రంలోని 545 గ్రామీణ మండలాల్లో, 8,684 గ్రామాల్లో నిర్వహించారు. గ్రామాల వారీగా సంక్షేమ ప్రణాళికలను తయారుచేయటంతోపాటు, ప్రజల సంక్షేమావసరాల గుర్తింపే ప్రధాన లక్ష్యంగా ఈ కార్యక్రమం జరిగింది.
కె.కె.సెంథిల్ కుమార్
కె.కె.సెంథిల్ కుమార్ భారతీయ సినిమా ఛాయాగ్రాహకుడు. ఈయన ప్రధానంగా తెలుగు సినిమాలో పనిచేస్తున్నాడు. 
కె.కె.సెంథిల్ కుమార్ 1998లో డిగ్రీ చేసాడు. అతనికి కళాశాలలో క్రికెట్ ఆటపై ఆసక్తి ఉండేది. అతడు మంచి క్రికెట్ ఆటగాడు. కపిల్ దేవ్ను ఆయన రోల్ మోడల్ గా భావించాడు. తరువాత అతడు సివిల్ సర్వీసులలో చేరాలని అనుకున్నాడు. సివిల్ సర్వీసులకు ప్రిపేర్ అవుతున్న సందర్భంలో అయన స్నేహితుడు సలహా మేరకు FTII (ఫిలిం అండ్ టెలివిజన్ ఇనిస్టిట్యూట్ ఆఫ్ ఇండియా) కు దరఖాస్తు చేసాడు. పూణె ఫిలిం ఇనిస్టిట్యూట్ 3 సంవత్సరాల కోర్సును దర్శకత్వం, సౌండ్ రికార్డింగ్, ఎడిటింగ్ మరియు ఛాయాగ్రహణం విభాగాలలో ఇచ్చేది. అతడు చాయాగ్రహణం కోర్సులో దరఖాస్తు చేసాడు. వారు సంవత్సరానికి10 మంది విద్యార్థులను తీసుకొనేది. రెండు సీట్లు మూడవ ప్రపంచ దేశాలకు రిజర్వు చేసేవారు. ఈ సెలక్షన్ ఇంటర్వ్యూకు 40 మంది హాజరితే ఎంపిక కాబడిన 8 మందిలో అతను ఒకరు.
అతను పూణె లోని ఫిలిం అండ్ టెలివిజన్ ఇనిస్టిట్యూట్ ఆఫ్ ఇండియా నుండి ఛాయాగ్రహణంలో డిగ్రీ పొందాడు. .
తరువాత ఆయనసినిమాటోగ్రాఫర్ గా ప్రస్థానాన్ని ఎంచుకున్నాడు. అతనికి సినీరంగ నేపథ్యం లేనందువల్ల కొంతకాలం ఖాళీగా ఉన్నాడు. అపుడు సినిమా చిత్రకారుడైన పున్నయ్య సలహాతో సినిమా ఛాయాగ్రాహకుడు శరత్ వద్ద అసిస్టెంటుగా చేరాడు.
అతడు అసిస్టెంట్ గా మొదటి చిత్రం 1999 లో విదుదలైన ప్రేమకు వేళాయెరా. తరువాత జాబిలి సినిమాలో అసిస్టెంట్ ఛాయాగ్రాహకునిగా పనిచేసాడు. అతడు టెలివిజన్ సీరియల్ అమృతం లో కెమేరామన్ గా అవకాశాన్ని ప్రముఖ దర్శకుడు చంద్రశేఖర్ యేలేటి ఇచ్చాడు. ఇది సినిమా పరిశ్రమలో ఛాయాగ్రాహకునిగా ఎదగడానికి దోహదపడింది.
అతడు 2003లో చంద్రశేఖర్ యేలేటి దర్శకత్వం వహించిన తెలుగు సినిమా ఐతే ద్వారా సినీ రంగప్రవేశం చేసాడు. ఆ చిత్రం తెలుగులో జాతీయ ఉత్తమ సినిమా పురస్కారాన్ని పొందింది. తరువాత ఆరునెలలు ఏ సినిమా కూడా లేకుండా ఎస్. ఎస్. రాజమౌళి తన సినిమా సైలో పనిచేసేందుకు ఆహ్వానించే వరకు ఖాళీగా ఉన్నారు.
అతనికి ఎక్కువగా ఎస్. ఎస్. రాజమౌళి చిత్రాలతో అనుబంధం ఉంది. ఆయన బాక్సాఫీస్ హిట్ చిత్రాలైన సై (2004), ఛత్రపతి (2005), యమదొంగ (2007), మగధీర (2009), ఈగ (2012) మరియు (2015) లలో పనిచేసాడు. 2012లో ఆయన ఛాయాగ్రహణం చేసిన ఈగ సినిమాకు SIIMA అవార్డ్ ఫర్ బెస్ట్ సినిమాటోగ్రాఫర్ పురస్కారం వచ్చింది. జాతీయ స్థాయిలో ఘన విజయం సాధించిన బాహుబలి సినిమాలకు సెంథిల్ కుమార్ ఛాయాగ్రాహకుడిగా పనిచేశాడు.
అతడు తెలంగాణ లోని బొల్లారం,సికింద్రాబాదులో జన్మిచాడు. అతనికి గల ముగ్గురు సహోదరులలో అతడు పెద్దవాడు. అతని తండ్రి కృష్ణమూర్తి. అతడు యోగా బోధకురాలైన "రుచి"ని 2009 జూన్ 25 న వివాహమాడాడు. ఆమె హైదరాబాదు డివిజన్ లో భారత్ ఠాకూర్ యోగా తరగతులను నిర్వహిస్తుంది. వారికి ఇద్దరు కుమారులు.
పైలా ప్రసాదరావు
పైలా ప్రసాదరావు పారిశ్రామికవేత్త, సంఘసేవకులు, తెలుగుదేశం పార్టీకి చెందిన రాజకీయ నాయకుడు. అమెరికాలో సాజిక్స్ సాఫ్ట్ వేర్ సంస్థ స్థాపించారు. విశాఖ జిల్లాలో వివిఫై గ్రూపు కంపెనీలకు ముఖ్య కార్యనిర్వాహణ అధికారిగా బాధ్యతలు వహిస్తున్నారు. 2017లో టీవీ 5 తెలుగు టీవీ చానల్ బిజినెస్ లీడర్ అవార్డుకు ఎంపికయ్యారు. 
విశాఖపట్నం జిల్లా మాడుగుల తెలుగుదేశం నాయకులు, ఏపీ జన్మభూమి సమన్వయకర్త, పైలా ఫౌండేషన్ ఛైర్మెన్ పైలా ప్రసాదరావు బిజినెస్ లీడర్ అవార్డు – 2017ను మహారాష్ట్ర గవర్నర్ సి.హెచ్.విద్యాసాగరరావు చేతులమీద డిసెంబర్ 2017లో అందుకున్నారు. టీవీ 5 తెలుగు ఛానల్, వివిధ వాణిజ్య సంస్థలు సంయుక్తంగా వాణిజ్య, సేవారంగాల్లో 2017లో అత్యుత్తమ ప్రతిభ కనబరిచిన వాణిజ్య వేత్తలను బిజినెస్ లీడర్ అవార్డుకు ఎంపిక చేసింది.
సాఫ్ట్ వేర్ ఉద్యోగిగా అమెరికాలో వివిధ కంపెనీల్లో పనిచేసిన పైలా ప్రసాదరావు కాలిఫోర్నియా కేంద్రంగా 2006లో సాజిక్స్ సాఫ్ట్ వేర్ సొల్యూషన్స్ కంపెనీ స్థాపించారు. దానికి అనుబంధంగా విశాఖపట్నంలో సాజిక్స్ సాఫ్ట్ వేర్ కంపెనీ స్థాపించారు. వివిఫై ఆగ్రో, వివిఫై నిర్మాణ, వివిఫై హెల్త్ కేర్ రంగాల్లో వివిఫై గ్రూపు కంపెనీలను స్థాపించి ముఖ్య కార్యనిర్వహణాదికారి ( సిఇఓ ) గా వ్యవహరిస్తున్న పైలా ప్రసాదరావు ఏపీ జన్మభూమి సమన్వయకర్త గా, పైలా ఫౌండేషన్ ద్వారా వివిధ సేవాకార్యక్రమాల్లో చురుగ్గా పాల్గొంటున్నారు. పైలా ప్రసాదరావు మాడుగుల నియోజకవర్గంలో 45 ప్రభుత్వ పాఠశాలల్లో డిజిటల్ తరగతుల ఏర్పాటుకు ఆర్థిక సాయం అందించారు.తన కంపెనీల ద్వారా గ్రామీణ యువతకు ఉపాధి కల్పన, రైతు, మహిళా సాధికారతకు శిక్షణ వంటి కార్యక్రమాలు అమలుచేస్తున్నారు.
వాణిజ్య, సేవారంగాల్లో విశేష ప్రతిభ కనబరుస్తున్న పైలాకు బిజినెస్ లీడర్ అవార్డుకు జ్యురీ ఎంపిక చేసింది. డిసెంబర్ 23న హైదరాబాద్ హైటెక్ సిటీలో రాష్ట్ర శాసన సభాపతి కోడెల శివప్రసాదరావు, తెలంగాణ రోడ్లు, భవనాల శాఖ మంత్రి తుమ్మల నాగేశ్వరరావు సమక్షంలో మహారాష్ట్ర గవర్నర్ సి.హెచ్.విద్యాసాగరరావు చేతుల మీద అవార్డును పైలా ప్రసాదరావు అందుకున్నారు. ఆంధ్ర ప్రదేశ్ రాష్ట్ర ప్రభుత్వం తరపున ప్రవాసాంధ్రుల ప్రత్యేక ప్రతినిధులు రవి వేమూరి, కోమటి జయరాం అవార్డు అందుకున్న పైలాను అభినందించారు.
లైఫ్ ఈజ్ బ్యూటీఫుల్
లైఫ్ ఈజ్ బ్యూటీఫుల్ (ఆంగ్లం: Life is Beautiful) 2012లో విడుదలైన తెలుగు చలనచిత్రం. ఈ సినిమాకు కథ మరియు దర్శకత్వాన్ని శేఖర్ కమ్ముల అందించాడు. ఈ సినిమాలో కొత్తవారైన అభిజిత్, సుధాకర్, కౌషిక్ నటించారు. ఈ సినిమాకి మిక్కీ జె. మేయర్ సంగీతాన్ని సమకూర్చాడు. ఈ సినిమాలో అమల అక్కినేని, శ్రియ, అంజులా ఝావేరి ముఖ్యమైన భూమికలను నిర్వహించారు. ఈ చిత్రాన్ని శేఖర్ కమ్ముల మరియు చంద్రశేఖర్ కమ్ముల సంయుక్తంగా ఎమిగోస్ క్రియేషన్స్ బ్యానర్‌పై నిర్మించారు. ఈ చిత్రానికి విజయ్ సి. కుమార్ ఛాయాగ్రాహకుడు.
విశాఖపట్నంలో ఉండే అమల ( అమల అక్కినేని) తనకు ట్రాన్స్ ఫర్ అయింది, వేరే ఊరు షిఫ్ట్ అవ్వాలి కాబట్టి తాతయ్య, అమ్మమ్మ ల దగ్గర ఉండమని తన ముగ్గురు పిల్లల్ని హైదరాబాద్ పంపిస్తుంది. దీంతో తన ఇద్దరి చెల్లెల్ని తీసుకుని శ్రీనివాస్ (అభిజిత్) హైదరాబాద్ లోని సన్ షైన్ వ్యాలీ కాలనీకి వస్తాడు. ఈ కాలనీలో అతనికి నాగరాజు ( సుధాకర్), అభి (కౌషిక్) లు పరిచయం అవుతారు. నాగరాజు ( సుధాకర్)తో చివరికి అనేక తగాదాల నడుమ తన ప్రేమను అంగీకరిస్తుంది. అదేవిధంగా శ్రీనివాస్ (అభిజిత్) తన అత్తమ్మ కూతురు పద్దు (షాగన్) ప్రేమలో పడుతాడు. దీనిని వాళ్ళ అమ్మ తిరస్కరిస్తుంది. ఇది ఇలా ఉండగా శ్రియ, అభి (కౌషిక్) ల మధ్య సన్నిహితం పెరుగుతుంది. ఇది గోల్స్ ఫేజ్ వారికీ నచ్చకపోగా తనపై కోపాన్ని పెంచుకుంటారు. ఈ క్రమంలో శ్రియ అందాల పోటీల్లోలో పాల్గొని గెలుపొందుంతుంది. ముఖ్యంగా ఈ కథ అంతా గోల్డ్ ఫేజ్ కి మరియు సన్ షైన్ వాలీకి నడుమ జరుగుతుంది. ఈ కథలో ప్రేమలో ఎవరెవరు పడ్డారు? శ్రీనివాస్ (అభిజిత్) అమ్మ ఎందుకు వారిని హైదరాబాద్ కి పంపించింది? అసలు కాలనిల నడుమ తగువులు ఎందుకు? తెలుపడమే మిగితా కథ సారాంశం.లీడర్ సినిమా విడుదల ఏడు నెలల తర్వాత 2010, ఆగస్టు నెలలో శేఖర్ కమ్ముల ఈ సినిమా యొక్క ప్రకటనను విడుదల చేసారు. ఈ సినిమాని మొదట హీరో వరుణ్ సందేశ్‌తో తీయాలని యోచించారు కానీ తర్వాత ఈ సినిమాని కొత్తవారితో తీయాలని యోచించి ఎనిమిది నెలల పాటు ఆడిషన్ నిర్వహించి నూతన నటీనటులను ఎంపిక చేసారు. ఆ తర్వాత ఈ సినిమా నిర్మాణం జూన్ 2011లో మొదలు పెట్టి ఫిబ్రవరి 2012 వరకు పూర్తీ చేసి జులై 6, 2012న తొలి బుల్లి ప్రచార చిత్రాన్ని సినిమా బృందం విడుదల చేసింది. అదే విధంగా ఈ సినిమాని శేఖర్ కమ్ముల మరియు చంద్రశేఖర్ కమ్ముల సంయుక్తంగా అమిగోస్ బ్యానర్ పై నిర్మించారు.
ఈ సినిమాకి మిక్కీ జె. మేయర్ సంగీతాన్ని స్వరపరిచారు. 
ఈ సినిమా సెప్టెంబర్ 14 2012 న విడుదలయింది.
ఈ సినిమాకి అమల అక్కినేనికి 63 వ ఫీల్ంఫేర్ ఉత్సవంలో ఉత్తమ నటీగా సపోర్టీంగ రోల్ విభాగంలో అవార్డు వరించింది. ఇదే సినిమాలోని పాత్రకు గాను ఉత్తమ సహాయ నటిగా అమల అక్కినేనికి సినీమా అవార్డు లభించింది.
ఈ సినిమా బాక్స్ ఆఫీస్ వద్ద 17.5 కోట్లను ( 17 రోజులకు) వసూలు చేసింది
నిమ్రద్ కటకం
నిమ్రద్ కటకం (లాయర్డ్ కటకం) 3000 సంవత్సరాల వయస్సు గల రాతితో చేయబడిన కటకం. ఇది 1850 లో నవీన ఇరాక్ లోని నిమ్రద్ యొక్క ఆస్సీరియన్ భవనంలో త్రవ్వకాల్లో ఆస్టన్ హన్రీ లాయర్డ్ కనుగొన్నాడు. ఇది కేంద్రీకరణ కటకము లేదా బర్నింగ్ గ్లాస్ గా వాడబడేది. దీనితో సూర్యకాంతిని కేంద్రీకరించి మంటలను సృష్టించవచ్చు. ఇది ఒక చట్రలో అలంకరణ వస్తువుగా ఉపయోగించబడేది. 
ఇది దీర్ఘవృత్తారారంలో ఉండి పాక్షికంగా రాతి చక్రంపై సాన చేయబడింది. ఆ కటకం యొక్క నాభీయ బిందువు సమతల వైపు నుండి 11 సెంటీమీటర్లు (4.5 అంగుళాలు) ఉంది. దీని నాభ్యాంతరం సుమారు 12 సెంటీమీటర్లు ఉంది. ఈ కటకం 3× కేంద్రీకరణ కటకాన్ని పోలి ఉంటుంది. ఈ కటకం యొక్క ఉపరితలం 12 చీలికలను కలిగి ఉంది. ఈ చీలికలు సాన పెట్టినపుడు విడిపోతాయి. ఈ సందులలో నాఫ్తా లేదా ఇతర ద్రవాన్ని కలపడానికి ఉపయోగించారు. ఈ కటకం సూర్య కాంతిని కచ్చితంగా కేంద్రీకరించగలదు. ఈ కటకం సహజసిద్ధమైన రాతి స్ఫతికాలనుపయోగించి తయారుచేయబడినందువలన కటకం యొక్క పదార్థం కాలక్రమేణా బాగా క్షీణించబడలేదు. ఈ కటకాన్ని బ్రిటిష్ మ్యూజియంలో చూడవచ్చు.
కొంతమంది రచయితలు ఈ కటకం దృశా శాస్త్రంలో వాడబడేదని మరి కొంతమంది దీనిని అలంకరణ వస్తువుగా వాడబడేవారని తెలియజేస్తున్నందున దీనిని ఆ కాలంలో దేనికి ఉపయోగించారో సరిగ్గా తెలియదు. అస్సీరియన్ శిల్పకారులు క్లిష్టమైన శిల్పాలను తయారుచేసేవారు. వాటిలో ఈ కటకం ఒకటి. రోమ్‌ విశ్వవిద్యాలయానికి చెందిన ఇటాలియన్ శాస్త్రవేత్త "గివాన్ని పెట్టినాటో" ఈ కటకాన్ని ప్రాచీన ఆస్సీరియన్లు వారికి గల ఖగోళశాస్త్ర జ్ఞానాన్ని వివరించడానికి, వారిచే వాడబడే టెలిస్కోపులో ఒక భాగంగా ఉపయోగించేవారని ప్రతిపాదించాడు. ఆస్సీరియన్ పురావస్తు శాస్త్ర నిపుణులు ఈ కటకం ఎక్కువాగా వాడబడేదనడానికి దాని నాణ్యతను అనుమానించారు. ప్రాచీన ఆస్సీరియన్లు వలయాలతో కూడిన శని గ్రహాన్ని దేవునిగా భావించారు. దీనికి కారణం "పెట్టినాటో" చెప్పినట్లు వారు టెలిస్కోప్ ఉపయోగించి శని గ్రహం చుట్టూ ఉన్న వలయాలను చూసారు. ఇతర నిపుణులు చెప్పినదాని ప్రకారం అస్సీరియన్ పురాణాలలో ఎక్కువగా సర్పాల గూర్చి కనిపిస్తుందనీ, టెలిస్కోప్ గూర్చి ఏ ఖగోళ శాస్త్ర గ్రంథాలలో కూడా ప్రస్తావన లేదనీ చెబుతారు.
పఠన రాయి
పఠన రాయి సుమారు అర్థ గోళాకృత ఆకారంలో రాతితో చేయబడిన కటకం. దీనిని చత్వారం ఉన్నవారు అక్షరాలపై ఉంచినపుడు అక్షరాలు ఆవర్థనం చెంది పెద్దవిగా కనబడతాయి. కనుక సులభంగా చదువుకోవచ్చు. కటకాల యొక్క ప్రాచీన ఉపయోగాలలో పఠన రాయి ఒకటి. ఇవి 9వ శతాబ్దంలో అభివృద్ధి చేయబడినవి. వీటిని అబ్బాస్ ఇబ్న్ ఫిర్నాస్ ఇసుక నుండి గాజును తయారుచేసిన తరువాత అభివృద్ధి చేయడం జరిగింది. గాజును కావలసిన ఆకారంలోనికి మలచి దానిపై పాలిష్ చేస్తారు. ఈ పఠన రాళ్లు స్థానంలో 13వ శతాబ్ద చివరి నుండి కళ్ళద్దాలు చేరాయి. నవీన పోకడలు ఇప్పటికీ కూడా కొనసాగింపబడుతున్నాయి. నవీన రూపంలో అవి కడ్డీ రూపంలో ఉన్న భూతద్దాలుగా, ఒకవైపు సమతలంగా ఉండి పాఠ్యంలోని ఒక్కొక్క వరుసను సులభంగా ఒకేసారి చదివేటట్లు తయారుచేయబడ్డాయి. ఒక పేజీ అంతా చదువుటకు "ఫ్రెస్నెల్ కటకం" వాడుతారు. ప్రస్తుతం ప్లాస్టిక్ తో చేయబడిన కటకాలను వాడుతున్నారు. ప్రాచీన పఠన రాళ్ళను రాతి స్ఫటికాలు (క్వార్ట్జ్) లేదా బెరైల్ తో తయారుచేసేవారు. "విస్బీ కటకాలు" కూడా పఠనానికి ఉపయోగిచే రాళ్ళే.
సుందరాంగుడు
సుందరాంగుడు 2004, నవంబరు 26న విడుదలైన తెలుగు అనువాద చిత్రం. శశి శంకర్ దర్శకత్వం వహించిన ఈ చిత్రంలో సూర్య శివకుమార్, జ్యోతిక, వివేక్, దేవన్, మనోరమ, మాళవిక, తలైవాసల్ విజయ్, మనోబాల, మనిక్క వినయగం ముఖ్యపాత్రలలో నటించగా, యువన్ శంకర్ రాజా సంగీతం అందించారు.
రాజారావు (ఆంగ్ల రచయిత)
రాజారావు (1908 – 2006) ఇంగ్లీషులో నవలలు, కథలు వ్రాసిన ఒక భారతీయ రచయిత. ఇతని నవల "ది సెర్పెంట్ అండ్ ద రోప్" ఇతనికి 1964లో కేంద్ర సాహిత్య అకాడమీ అవార్డును తెచ్చి పెట్టింది.
రాజారావు 1908, నవంబరు 8వ తేదీన మైసూరు రాజ్యం (ప్రస్తుతం కర్ణాటక రాష్ట్రం) లోని హసన్ పట్టణంలో ఒక స్మార్త బ్రాహ్మణ కుటుంబంలో జన్మించాడు. ఇతడు వారి తల్లి దండ్రులకు జన్మించిన 9 మంది సంతానంలో పెద్దవాడు. ఇతనికి ఏడుగురు చెల్లెల్లు, ఒక తమ్ముడు యోగేశ్వరానంద ఉన్నారు. ఇతని తండ్రి హెచ్.వి.కృష్ణస్వామి హైదరాబాదులోని నిజాం కళాశాలలో కన్నడ భాషను బోధించేవాడు. ఇతని తల్లి గౌరమ్మ ఒక గృహిణి. ఇతడు 4 యేళ్ల వయసులో ఉన్నప్పుడు ఆమె మరణించింది.
ఇతడు నైజాం పరిపాలనలో ఉన్న ఆనాటి హైదరాబాదులోని మదరసా - ఎ - ఆలియాలో మెట్రిక్యులేషన్ వరకూ చదివాడు. తరువాత తండ్రి పనిచేస్తున్న నిజాం కళాశాలలో డిగ్రీ చదివాడు. తరువాత ఇతడు అలీఘర్ ముస్లిం విశ్వవిద్యాలయంలో ఫ్రెంచి అధ్యయనం చేశాడు. ఆ తర్వాత మద్రాసు విశ్వవిద్యాలయం నుండి ఇంగ్లీషు, చరిత్రలలో పట్టా పుచ్చుకున్నాడు. హైదరాబాదు రాష్ట్ర ప్రభుత్వంచేత 1929లో ఏషియాటిక్ స్కాలర్‌షిప్ పొంది ఫ్రాన్స్‌లోని మొపెయి విశ్వవిద్యాలయం (University of Montpellier)లో ఐరిష్ సాహిత్యంపై భారతీయ ప్రభావం అనే అంశంపై అధ్యయనం చేశాడు. 1931లో ఇతడు కేమిల్ మౌలీ అనే ఫ్రెంచి అధ్యాపకురాలిని వివాహం చేసుకున్నాడు. 1939 వరకు వీరు కలిసి ఉన్నారు. తరువాత వీరి సంబంధం భగ్నమైంది. ఈ వైవాహిక జీవితం గురించి రాజారావు తన నవల "ది సెర్పెంట్ అండ్ ది రోప్"లో వర్ణించాడు. 1939లో ఇతడు భారతదేశం తిరిగి వచ్చాడు. 1942లో ఇతడు క్విట్ ఇండియా ఉద్యమంలో పాల్గొన్నాడు. 1943-1944లో ఇతడు బొంబాయి నుండి వెలువడిన "టుమారో" అనే పత్రికకు సహసంపాదకుడిగా వ్యవహరించాడు. "శ్రీ విద్యా సమితి" అనే సాంస్కృతిక సంస్థ ప్రారంభానికి ఇతడు ముఖ్యకారకుడు. ఇతడు "చేతన" అనే మరో సాంస్కృతిక సంస్థతో కూడా అనుబంధాన్ని కలిగి ఉన్నాడు. ఇతడు 1966 నుండి 1986 వరకు ఆస్టిన్‌లోని యూనివర్సిటీ ఆఫ్ టెక్సాస్‌లో తత్త్వశాస్త్రాన్ని బోధించాడు. అక్కడ ఇతడు బోధించిన వాటిలో మార్క్సిజం నుండి గాంధీయిజం దాకా,మహాయాన బౌద్ధము, భారతీయ తత్త్వము, ఉపనిషత్తులు మొదలైనవి ఉన్నాయి. 1965లో ఇతడు అమెరికన్ రంగస్థల నటి "కేథరిన్ జోన్స్‌"ను వివాహం చేసుకున్నాడు. వారికి క్రిస్టఫర్ రామారావు అనే ఒక కుమారుడు కలిగాడు. 1986లో ఆమెకు విడాకులు ఇచ్చి "సూసన్ వాట్‌"ను మూడవ వివాహం చేసుకున్నాడు సూసన్ 1970లో టెక్సాస్ యూనివర్సిటీలో ఇతని శిష్యురాలు.
ఇతడు తన రచనా వ్యాసంగంపు తొలిదశలో ఫ్రాన్సు దేశంలో ఫ్రెంచి, ఇంగ్లీషు, కన్నడ భాషలలో కథలు వ్రాశాడు. 1939లో ఛేంజింగ్ ఇండియా అనే సంకలనానికి సంపాదకునిగా, విదర్ ఇండియా అనే పుస్తకాన్ని ఇక్బాల్‌ సింగ్‌తో కలిసి సహసంపాదకునిగా ప్రచురించాడు. జవహర్‌లాల్ నెహ్రూ వ్రాసిన సోవియట్ రష్యా సమ్‌ రాండమ్‌ స్కెచెస్ అండ్ ఇంప్రెషన్స్ అనే పుస్తకానికి సంపాదకుడిగా ఉన్నాడు. ఇతడు జాతీయోద్యమంలో పాల్గొన్న అనుభవాలు ఇతని తొలి నవల "కాంతాపుర"లోను కథా సంకలనం "ది కౌ ఆఫ్ ది బ్యారికేడ్స్"లోను ప్రతిఫలించాయి. ఫ్రాన్స్ నుండి తిరిగి వచ్చిన చాలా కాలం తర్వాత 1960లో ఇతడు "ద సర్పెంట్ అండ్ ద రోప్" రచించాడు. దీనిలో భారతీయ పాశ్చాత్య సంస్కృతుల మధ్య సంబంధాలను నాటకీయ ఫక్కీలో వర్ణించబడింది. ఈ నవల పేరులోని సర్పం (Serpent) భ్రాంతికి, త్రాడు (Rope) వాస్తవానికి ప్రతీకలు.
ఇతని రచనల జాబితా
ఇతడు 2006, జూలై 8వ తేదీన టెక్సాస్ రాష్ట్రంలోని ఆస్టిన్‌ నగరంలోని తన గృహంలో 97వ యేట గుండెపోటుతో మరణించాడు.
అక్బర్‌జా
అక్బర్‌జా, తెలంగాణ రాష్ట్రం,మేడ్చల్ జిల్లా, అల్వాల్ మండలంలోని గ్రామం.
ఇది సమీప పట్టణమైన హైదరాబాదు నుండి 32 కి. మీ. దూరంలోనూ ఉంది.
పామర్తి సుబ్బారావు
పామర్తి సుబ్బారావు (సెప్టెంబర్ 8, 1922 - జనవరి 28, 2004) ప్రముఖ రంగస్థల నటుడు, దర్శకుడు, క్రీడాకారుడు.
సుబ్బారావు 1922, సెప్టెంబర్ 8న శ్రీరాములు, మాణిక్యాంబ దంపతులకు గుడివాడలో జన్మించాడు.
చిన్నప్పటి నుంచి నాటక ప్రదర్శనల పట్ల ఆసక్తివున్న సుబ్బారావు, తన సహచరులైన సూరపనేని ప్రభాకరరావు, హెచ్.వి. చలపతిరావు, దాసరి తిలకం, పువ్వుల అనసూయ మొదలైన వారితో కలిసి నాటకాలు వేయడం ప్రారంభించాడు. తన బృందంతో 'తెలుగుతల్లి' నాటకాన్ని విస్తృతంగా ప్రదర్శించాడు. 1939లో తెలుగుతల్లి నాటకాన్ని విజయవాడలో ప్రదర్శించినప్పడు తిరుపతి వెంకట కవులలో ఒకరైన చెళ్ళపిళ్ళ వెంకటశాస్త్రి ముగ్ధులై పామర్తికి 'హాస్యరత్న' బిరుదు ప్రదానం చేసి ఆశీర్వదించాడు. ‘పల్లెపడుచు'లో గంగులు పాత్ర 'సుల్తానీ'లో పరమానందం, 'ఎవరు దొంగ'లో దొంగ వంటి పాత్రలే పోషించాడు.
బొబ్బిలియుద్ధం, సత్యహరిశ్చంద్రీయం, మహాకవి కాళిదాసు, చంద్రగుప్త, రంగూన్ రౌడీ మొదలైన పద్య నాటకాలను ప్రదర్శించాడు. శ్రీ ప్రభాకర నాట్యమండలి సంస్థ పేర అనేక ప్రదర్శనలు ఙచ్చాడు. పినిశెట్టి శ్రీరామమూర్తి రచించిన 'పల్లెపడుచు' నాటకంలో గంగులు పాత్ర అద్భుతంగా పోషించాడు. 1951లో తెనాలిలో జరిగిన పోటీలలో ఆత్రేయ రచించిన ఎవరు దొంగ నాటికను ప్రదర్శించి ఉత్తమ ప్రదర్శనకు, నటనకు బహుమతులందుకున్నాడు. ప్రముఖ కళాకారులైన కైకాల సత్యనారాయణ, పుష్పకుమారి, రేడియో ఏకాంబరం, జాలాది రాజారావు, జి.వి. ప్రసాదరావు, నిర్మలమ్మ, హేమలత, అమ్ముల పార్వతి మొదలైనవారు పామర్తి శిక్షణలో నటనను నేర్చుకున్నారు. పామర్తి దర్శకత్వం వహించిన ఆరు స్త్రీ పాత్రలున్న 'చావకూడదు' నాటిక ఆంధ్ర నాటక కళాపరిషత్తు నాటక పోటీలో ఉత్తమ నటి, ద్వితీయ ఉత్తమ ప్రదర్శన బహుమతులను అందుకుంది.
వేలూరి శివరామ శాస్త్రి రచించిన రేడియో నాటికను ప్రదర్శనకు అనుగుణంగా రాసి, అందులో పరమానందం పాత్రలో నటించాడు. 1961లో నాటక కళాపరిషత్తులో 'సుల్తానీ' నాటికను మనోజ్ఞంగా ప్రదర్శించడం, దానికి ఉత్తమ ప్రదర్శన, ఉత్తమ నటి, ఉత్తమ దర్శకత్వం బహుమతులు గెలుచుకోవడం జరిగింది. సుల్తానీ పామర్తి నట జీవితంలో ఒక మైలురాయిగా నిలిచింది.గుడివాడలో సుబ్బారావు కాంస్య విగ్రహాన్ని ప్రతిష్ఠించండమేకాకుండా, పామర్తి నివసించిన వీధికి 'పామర్తి సుబ్బారావుగారి వీధి' అని నామకరణం చేశారు.
సుబ్బారావు 2004, జనవరి 28న మరణించాడు.
వక్రతా వ్యాసార్థం (దృశా శాస్త్రం)
వక్రతా వ్యాసార్థం అనేది దృశాశాస్త్రంలో ప్రత్యేక అర్థం మరియు సంజ్ఞా సాంప్రదాయం కలది. ఒక గోళాకార కటకం, లేదా దర్పణం యొక్క తలం వక్రతలంగా ఉంటుంది. ఈ తలం దాని ప్రధానాక్షంపై ఒక వక్రతా కేంద్రాన్ని, శీర్షం (దర్పణ ధ్రువం) కలిగి ఉంటుంది. దర్పణ లేదా కటక శీర్షం నుండి వక్రతా కేంద్రానికి గల దూరాన్ని వక్రతా వ్యాసార్థం అంటారు.  ఈ వక్రతా వ్యాసార్థం యొక్క సంజ్ఞా సంప్రదాయాలు దృశా శాస్త్రంలో ఈ క్రింది విధంగా ఉంటాయి. 
ఒక ద్వికుంభాకార కటకానికి ఒక వైపు నుండి చూసినపుడు ఎడమవైపు ఉన్న ఎడమవైపు ఉన్న తలం యొక్క వక్రతా వ్యాసార్థం ధనాత్మకం మరియు కుడి వైపు తలం యొక్క వక్రతావ్యాసార్థం ఋణాత్మకం అవుతుంది.
దర్పణ సూత్రంలోని వివిధ అంశాలకు పాటించవలసిన సంజ్ఞా సాంప్రదాయం:
కోటిపల్లి సోమేశ్వర స్వామి క్షేత్రం
కోటికన్యాదానాల ఫలం, నూరు అశ్వమేధయాగాల ఫలం, కోటి శివలింగాలు ప్రతిష్ఠ చేసిన పుణ్యఫలాన్ని ఇచ్చేది ఈక్షేత్రం. గౌతమీ నదీ తీరాన కోటిపల్లిలో కొలువైఉన్న రాజరాజేశ్వరీ సమేత సోమేశ్వర స్వామి ఆలయం.
చంద్రుడు తన శాపవిమోచనానికై సోమేశ్వర స్వామి ని, ఇంద్రుడు తన పాప ప్రక్షాళనకై కోటేశ్వర లింగాన్ని, వశిష్ఠ మహర్షి సిద్ధి జనార్దన స్వామిని ప్రతిష్ఠించినట్టు స్థల పురాణం ఆధారంగా తెలుస్తోంది.
కోటేశ్వర స్వామి ఈ క్షేత్ర పాలకుడు.
చంద్రుడు ప్రతిష్ఠించిన సోమేశ్వర స్వామి లింగం భూమికి నాలుగు అంగుళాల ఎత్తు మాత్రమే ఉండడం విశేషం.
ఇంత చిన్న శివలింగం కలిగిన ఆలయం ఆంధ్రప్రదేశ్ లో ఇది ఏకైక ఆలయం.
ఒకే గర్భగుడిలో ఒకవైపు శివుడు, మరోవైపు విష్ణువు ఉండడం, ఇద్దరికీ కలిపి ఒకే గోపురం, ఒకే ధ్వజస్తంభం కలిగి ఉండడం ఈ ఆలయం ప్రత్యేకత.
శివకేశవులు ఒకరే అని తెలియజేయడం కూడా నిగూఢమై ఉంది.
ఈ ఆలయ ప్రాంగణంలో ఉమా సమేత జనార్ధనుడు, ఏకలింగం, భోగలింగ ఆలయాలు కూడా ఉన్నాయి.
బ్రహ్మముహూర్తం లోపుణ్యతీర్థంలో స్నానమాచరించి, ఆలయ ప్రదక్షిణ తర్వాత కోటేశ్వర స్వామిని, తదుపరి రాజరాజేశ్వరీ సమేత సోమేశ్వర స్వామిని, అనంతరం పార్వతీ సమేత సిద్ధి జనార్దన స్వామిని దర్శించుకుని రాజరాజేశ్వరీ అమ్మవారిని దర్శించుకోవడం ఈ ఆలయ ఆచారంగా వస్తోంది.
భక్తులు ఈ ఆచారాన్ని ఇప్పటికీ పాటిస్తుండడం విశేషం.
ఆలయం ఎదురుగా ఉన్న కొలనుకి సోమగుండం అని పేరు.
ఈ ఆలయంలో నిత్యం ప్రాతఃకాలంలో కోటితీర్థంతో అభిషేకం, అర్చన, సాయంత్రం ఆస్థాన సేవ, పవళింపు సేవ జరుపుతున్నారు.
దసరా ఉత్సవాలు, కార్తీక దీపోత్సవాలు, శివరాత్రి ఉత్సవాలు విశేషంగా జరుపుతారు.
శివరాత్రి నాడు వెలిగించే కోటిదీపాలు చూసిన వారి జన్మ ధన్యమే.
ద్రాక్షారామ భీమేశ్వరస్వామి ఆలయం చుట్టుప్రక్కల ఉన్న అష్ట సోమేశ్వర ఆలయాలలో కోటిపల్లి సోమేశ్వరాలయం ఒకటి.
గౌతమ మహర్షి గోదావరి నదిని ఈ క్షేత్రంవైపు ప్రవహించేలా చేసారని, గోదావరి నదిప్రవహిస్తున్నా అంతర్వాహినిగా కోటితీర్థాలు ప్రవహిస్తున్న కారణంగా ఈక్షేత్రం కోటిఫలి కాలగమనంలో కోటిపల్లిగా పిలవబడుతోంది.
ఈ క్షేత్రంలో పాపం, పుణ్యం ఏదైనా ఒక్కసారి చేస్తే అది కోటిసార్లు చేసిన ఫలితాన్ని పొందుతారు.
సుమారుగా వేల సంవత్సరాలకు పూర్వం దేవతలచే ప్రతిష్ఠించిన మూలవిరాట్ లు కొలువై ఉన్నారు.
పదహారు, పదిహేడు శతాబ్దంలో రెడ్డిరాజులు ఈ ప్రాంతాన్ని పరిపాలించిన కాలంలో, శిథిలావస్థలో ఉన్న ఈ ఆలయం పునర్నిర్మాణం జరుపుకుంది.
తర్వాత కాలంలో ఈ ప్రాంతం విజయనగరం మహారాజుల పరిపాలనలో ఉండేది.
పంతొమ్మిది వందల యాభై ఆరవ సంవత్సరం వరకూ దేవాలయంలో ధూప, దీప, నైవేద్యాలకి వారే ధనాన్ని, జీతాలు కూడా విజయనగరం మహారాజుల ఆధ్వర్యంలో జరిగాయి.
దేవాలయాల్ని ప్రభుత్వం ఆధీనంలోకి తీసుకున్నాక, ఈ ఆలయానికి సమీపంలో ఉన్న విజయనగరం  మహారాజులు  'మానస' అనే పేరుతో ట్రస్ట్ పెట్టి భూములపై వచ్చే ఆదాయం విజయనగరంలో ఉన్న అనేక విద్యాసంస్థలకి విరాళాలంగా ఇచ్చేసారు.
కోటిపల్లి సోమేశ్వర స్వామి క్షేత్రం కోటి ఫలితాల క్షేత్రం.
దర్శించిన వారికి ముక్తినొసగే ముక్తిధామం
ఆత్మచరిత్రము
ఆత్మచరిత్రము రాయసం వెంకట శివుడు (1870-1953) స్వీయచరిత్ర. ఇది ఆంధ్రగ్రంథమాల వారి 22వ పుష్పంగా కాశీనాథుని నాగేశ్వరరావు గారిచే 1933 సంవత్సరం ప్రచురించబడింది.
ఈ పుస్తకం నాలుగు భాగాలుగా వ్రాయబడినది; మొదటిది విద్యార్థిదశ, రెండవది ఉపాధ్యాయదశ, మూడవది ఉపన్యాసకదశ మరియు నాలుగవది విశ్రాంతిదశ. చివరిగా అనుబంధములో రాయసంవారి వంశవృక్షాన్ని తెలియజేశారు.
కృత్తివెంటి వెంకట సుబ్బారావు
కృత్తివెంటి వెంకట సుబ్బారావు (1886 - 1958) ప్రముఖ రంగస్థల నటుడు, నాటక ప్రయోక్త, ప్రప్రథమ తెలుగు హార్మోనిస్టు.
వెంకట సుబ్బారావు 1886లో బందరులో జన్మించాడు.
తెలుగులో మొట్టమొదటి హర్మోనిస్టుగా పేరుగాంచిన వెంకట సుబ్బారావు బందరు ఇండియన్ డ్రమటిక్ కంపనీ, ఏలూను ప్రభాత్ కంపనీల నాటకాలలో నటించాడు. సుమారు 50 సంవత్సరాలపాటు తెలుగు, హిందీ నాటకాలలో స్త్రీ, పురుష పాత్రలు ధరించాడు.ఈయన 1958లో ఏలూరులో మరణించాడు.
పుచ్చా పూర్ణానందం
పుచ్చా పూర్ణానందం సుప్రసిద్ధ తెలుగు హాస్యరచయిత, నటుడు. 
ఇతడు గుంటూరు జిల్లా, పెద్ద కొండూరు గ్రామంలో 1910, ఆగష్టు 10వ తేదీన జన్మించాడు. ఇతడు దుగ్గిరాలలో ఎస్.ఎస్.ఎల్.సి వరకూ చదివి, రాజమండ్రి ప్రభుత్వ కళాశాలలో బి.ఏ., బెనారస్ హిందూ విశ్వవిద్యాలయంలో మదన్ మోహన్ మాలవ్యా వైస్ ఛాన్సలర్‍గా వుండగా ఎమ్.ఎ., ఎల్.ఎల్.బి., చదివాడు. ఇతడు ఆంధ్ర మహాసభ ఉద్యమంలో పాల్గొన్నాడు. ఇతనికి టంగుటూరి ప్రకాశంతో పరిచయం, స్నేహం ఏర్పడింది. వీర సావర్కర్ అంటే గౌరవాభిమానావల్ల గాంధేయవాద సిద్ధాంతాలకు కొంత దూరంగా నడిచాడు. రాజమండ్రిలోనే భమిడిపాటి కామేశ్వరరావుతో పరిచయం కలిగి, ఆయన రచించిన నాటకాల్లో వేషాలు వేశాడు. ఇతని కోసమే భమిడిపాటి కొన్ని పాత్రలు సృష్టించాడు కూడాను.
ఇతడు పద్య నాటకాలు ఎక్కువ వేయలేదుగానీ ద్రౌపదీ వస్త్రాపహరణంలో భీష్ముడిగా వేశాడు. అనార్కలి నాటకంలో సలీం, వాపస్, ఆడది, పుట్ట, సంభవామి యుగేయుగే, టీకప్పులో తుఫాను, దంతవేదాంతం వంటి రంగస్థల నాటకాల్లో వేశారు. ప్రాచుర్యం పొందిన చిలకమర్తి రేడియో నాటకం “గణపతి”లో ఉపాధ్యాయునిగా, ఇంకా కంఠాభరణం, వయోలిన్ మాస్టారు, ఇంటినెంబరు, మృచ్ఛకటికం వంటి రేడియో నాటకాల్లో నటించాడు. బందా కనకలింగేశ్వరరావు, కాశ్యప, విన్నకోట రామన్న పంతులు, బళ్లారి రాఘవ, స్థానం నరసింహారావు వంటి వారితో పరమ ఆప్తుడిగా, ఆత్మీయుడిగా మసిలాడు.
1942లో సినిమారంగం హీరోగా ఇతనికి అవకాశం వచ్చినా కాదని తన లాయరు వృత్తిని వదలలేదు. కానీ జంధ్యాల పట్టుబట్టగా ఆనందభైరవి, రెండు రెళ్ళు ఆరు, శ్రీవారి శోభనం, మదన గోపాలుడు, హై హై నాయకా మొదలైన చిత్రాలలో నటించాడు.
ఇతడు మొదట తెనాలిలో ప్లీడర్‍గా ఖ్యాతిపొంది, త్రిపురనేని రామస్వామి చౌదరికి సన్నిహితుడిగా, త్రిపురనేని గోపిచంద్ సహధ్యాయిగా ఉన్నాడు. 1944లో విజయవాడకు వచ్చి లాయర్‌గా ప్రాక్టీసు కొనసాగించాడు. ఇతడు మరణించే వరకూ కూడా హాస్య రచయితగా, నటునిగా, ప్రసిద్ధ లాయరుగా రాణించాడు.
నగీనా (1986 హిందీ సినిమా)
నగీనా 1986లో విడుదలైన భారతీయ ఫాంటసీ సినిమా. ఈ చిత్రాన్ని హర్మేష్ మల్హోత్రా నిర్మించి దర్శకత్వం వహించాడు. దీనికి జగ్‌మోహన్ కపూర్ కథను అందించగా, రవి కపూర్ స్క్రీన్‌ప్లే వ్రాశాడు. దీనిలో శ్రీదేవి ప్రధాన పాత్ర పోషించింది. ఈ సినిమా కథ రజని అనే ఒక నాగకన్య ఒక మానవున్ని పెళ్ళి చేసుకుని తన జతగాడిని చంపిన దుష్ట మాంత్రికునిపై ప్రతీకారం తీర్చుకొనడం చుట్టూ తిరుగుతుంది. ఈ సినిమాలో ఇంకా రిషి కపూర్, అమ్రిష్ పురి, సుష్మ సేథ్, ప్రేం చోప్రాలు నటించారు.
ఈ సినిమా విడుదల కాగానే విజయవంతమయ్యింది. 1986లో విడుదలైన హిందీ సినిమాలలో ఎక్కువ వసూళ్లు చేసిన రెండవ సినిమాగా నిలిచింది. ఈ సినిమా స్త్రీ ప్రధాన సినిమా అయినప్పటికీ వాణిజ్యపరంగా విజయవంతమైంది. ఈ సినిమాకు 1989లో తరువాయిగా నిగాహే: నగీనా పార్ట్ -2 విడుదలయ్యింది. భారతదేశంలో ఒక సినిమాకు సీక్వెల్‌గా వచ్చిన మొట్టమొదటి సినిమా అది. అయితే అది వాణిజ్యపరంగా తుడిచి పెట్టుకుపోయింది. నేడు నగీనా ఒక ఉత్తమ భక్తి చిత్రంగా, శ్రీదేవి అత్యున్నత నటన ప్రదర్శించిన చిత్రంగా నిలిచింది. ఈ సినిమా తెలుగులో "నాగిని"గా డబ్ చేయబడింది.
రాజీవ్ (రిషికపూర్) ఒక ధనిక జమీందారీ కుటుంబానికి చెందిన వాడు. అతడు తన తల్లి (సుష్మాసేథ్)తో కలిసి రాజభవనం లాంటి పెద్ద భవంతిలో నివసిస్తూ ఉంటాడు. తల్లికి తన కొడుకు రాజీవ్ ఠాకూర్ అజయ్ సింగ్ (ప్రేం చోప్రా) యొక్క అందమైన కుమార్తె విజయకు ఇచ్చి పెళ్లి చేయాలని ఉంటుంది. అయితే రాజీవ్ రజని (శ్రీదేవి) అనే అనాథపిల్లను ప్రేమిస్తాడు. ఆమెను పెళ్లి చేసుకోవాలనుకుంటాడు. అతని తల్లి మొదట నిరాకరించినా రజనిని చూసిన తర్వాత తన మనసు మార్చుకుంటుంది. రాజీవ్, రజనిల వివాహం జరిగి వారి జీవితంలోకి భైరవనాథ్ (అమ్రిష్ పురి) ప్రవేశించే వరకూ సుఖంగా ఉంటారు. సాధు రూపంలో వచ్చిన భైరవనాథ్ రాజీవ్ తల్లికి రజని మానవరూపంలో ఉన్న ఒక నాగకన్య అని ఆ నాగకన్య జతగాడైన మగపామును రాజీవ్ చిన్నతనంలో చంపివేశాడని, దానికి ప్రతీకారం తీర్చుకోవడానికి ఆ నాగకన్య రజని రూపంలో వచ్చిందని చెబుతాడు. ఆమెను ఇంటినుండి తరిమివేయడానికి భైరవనాథ్, అతని శిష్యులు బూరను ఊదుతూ నాగనృత్యం చేసి రజనికూడా నాగిని నృత్యం చేసేటట్లు చేస్తారు. ఈ లోగా రాజీవ్ ప్రవేశించడంతో భైరవనాథ్ ప్రయత్నం విఫలమౌతుంది. నాగకన్యకు మాత్రమే తెలిసిన నాగమణిని తస్కరించి ప్రపంచాన్ని జయించాలన్న దుష్ట ఆలోచనను రాజీవ్ పసిగడతాడు. రాజీవ్ భైరవనాథ్‌తో పోరాడతాడు. చివరకు భైరవనాథ్‌ను రెండు పాములు కాటువేయగా అతడు మరణిస్తాడు. రాజీవ్, రజని తర్వాత సుఖంగా జీవిస్తారు.
ఈ చిత్రం విడుదలైన ఏడాది బాక్స్ ఆఫీస్ వద్ద అతి పెద్ద బ్లాక్‌బస్టర్‌గా నిలిచింది. ఈ సినిమాలోని డైలాగులు, స్క్రీన్‌ప్లే, దర్శకత్వం విమర్శకుల ప్రశంసలను అందుకున్నాయి.ఇది హిందీలో పాములతో తీసిన సినిమాలలో ఉత్తమ పది సినిమాలలో ఒకటిగా టైమ్స్ ఆఫ్ ఇండియా పేర్కొంది. శ్రీదేవి చేసిన క్లైమాక్స్ నృత్యం "మై తేరీ దుష్మన్" బాలీవుడ్ సినిమాలలోని "సర్పనృత్యాల"లో ఉత్తమమైనదిగా నిలిచిపోయింది. ఈ సినిమాలోని శ్రీదేవి నటనకు 2013లో ఫిల్మ్‌ఫేర్ ప్రత్యేక బహుమతి లభించింది.ఈ సినిమాకు లక్ష్మీకాంత్ - ప్యారేలాల్ సంగీతాన్ని సమకూర్చగా, ఆనంద్ బక్షి పాటలకు సాహిత్యాన్ని అందించాడు.
సుష్మా రాజ్(నటి)
సుష్మా రాజ్ ఒక భారతీయ చలన చిత్ర నటి. ఆమె కన్నడ, తమిళ మరియు తెలుగు చిత్రాలలో నటించింది.
సుష్మా రాజ్ బెంగుళూరులో స్థిరపడిన తెలుగు కుటుంబానికి చెందినవారు. నటి కాకమొందు ఆమె ఫ్యాషన్ డిజైనింగ్‌లో డిగ్రీ చేసారు.ఆమె కన్నడ చిత్రాలలో నటించిన తరువాత మాయ చిత్రం ద్వరా తెలుగు చలన చిత్ర పరిశ్రమకు పరిచయమయ్యారు. ఆ తరువాత ఆమె సందీప్ కిషన్ సరసన జోరులో నటించారు. ఆ తరువాత ఆమె విజ‌య్ ఆంటోని సరసన 'ఇండియ పాకిస్తాన్'లో నటించారు.
సాయి దంసిక(నటి)
దంసిక ఒక తమిళ చలన చిత్ర నటి. ఆమె కబాలి చిత్రంలో రజినీకాంత్ కూతురిగా నటించినందుకు మంచి పేరు సంపాదించింది.
నంది నాటక పరిషత్తు - 2017 నంద్యాల ప్రదర్శనలు
నంది నాటక పరిషత్తు - 2017 నాలుగు వేరువేరు ప్రాంతాలు (తెనాలి, కాకినాడ, రాజమహేంద్రవరం, కర్నూలు, నంద్యాల) లో నిర్వహించారు. నంద్యాలలోని ఎన్.టి.ఆర్. సెంటెనరి మున్సిపల్ టౌన్ హాల్ లో 2018, ఏప్రిల్ 2వ తేది నుండి 12వ తేది వరకు జరిగాయి.
శివనాగులు
శివనాగులు తెలంగాణ ప్రాంతానికి చెందిన జానపద కళాకారుడు.
అప్పారావు డ్రైవింగ్ స్కూల్
అప్పారావు డ్రైవింగ్ స్కూల్ 2004, నవంబరు 24న విడుదలైన తెలుగు చలన చిత్రం. అంజి శ్రీను దర్శకత్వం వహించిన ఈ చిత్రంలో రాజేంద్ర ప్రసాద్, మాళవిక, ప్రీతి జింగానియా, సుమన్, బ్రహ్మానందం, జయప్రకాష్ రెడ్డి, బెనర్జీ, గుండు హనుమంతరావు ముఖ్యపాత్రలలో నటించగా, ఘంటాడి కృష్ణ సంగీతం అందించారు.